
Censo ta premira presion pa cu paspoort na Aruba 


Den aña 2023, tabatin alrededor di 3,200 solic- 
itud pa paspoort na Aruba. Pero pa proximo 
aña 2024, Censo ta premira cu lo tin casi 12mil 
persona cu lo ta solicitando un paspoort nobo. 
Esaki lo por genera presion riba Censo. 


Censo a comunica recientemente cu for di dia 9 di 
maart di 2014, e validez di tur paspoort Hulandes 
pa hende mayor di 18 aña di edad a aumenta di 5 
aña pa 10 aña. Pa esnan menor di edad, e validez a 
keda 5 aña. Regularmente, e totalidad di solicitud 
pa renobacion di paspoort ta keda stabiel tur aña, 
segun Censo a informa riba nan pagina di Face- 
book, cu un cantidad di aproximadamente entre 
3mil pa 4mil solicitud cada aña. 


Sinembargo, e cambio den e tempo cu e paspoort 
ta keda valido pa hende mayor di 18 aña di edad ta 
trece cune cu despues di 10 aña ta bay tin un au- 
mento drastico den cantidad di paspoort Hulandes 


cu ta bay caduca na aña 2024. Censo ta premira cu 
esaki ta bay crea presion den e emision di paspoort, 
y pa e motibo aki, a haci un apelacion na tur cliente 
pa traha afspraak pa solicitud di (renobacion) di pa- 
spoort di antemano, y no warda te cu e paspoort ta 
caduca. 


Segun Censo a enfatisa, nan no tin ningun influ- 
encia riba e periodo di espera prome cu e paspoort 
yega y por entrega esaki na e persona cu a solicit’e. 
Riba e cifranan cu Censo a comparti, por nota cu 
cuminsando aña 2024 ta bay bira un periodo hopi 


druk, y ta pidi pa clientenan di Censo tene cuenta 
cu esaki. 


Finalmente, pa loke ta trata paspoort di emergen- 
cia, Censo ta urgi pa tene bon na cuenta cu Gabi- 
nete di Gobernador ta otorga paspoort di emergen- 
cia solamente den casonan di sumo urgencia. Nan 
ta enfatisa cu e rekisitonan pa por bin na remarca pa 
un paspoort di emergencia ta hopi estricto, pues ta 
insisti pa tur persona haci nan afspraak pa paspoort 
na tempo pa asina sigura cu esaki ta yega na e mo- 
mento necesario. 


Posesion di arma di candela ta keda un problema entre hobennan 


Den fin di siman Korps Politie Aruba (KPA) 
a tene diferente control di trafico y autonan 
sospechoso. Durante e controlnan aki KPA a 
confisca varios arma di candela cu nan a haya 
den autonan y a detene e personanan cu taba- 
tin e armanan aki den nan posesion. 


Diadomingo marduga, ora cu polis a bay controla 
un auto sospechoso dilanti un club nocturno na 
Palm Beach, Polis a bin encontra un arma di cande- 
la den e auto. Mesora a confisca esaki como tambe 
e auto y Polis a detene tambe e dos sospechosonan 
y a transporta nan pa Warda di Polis. 


Mesun diadomingo marduga, Polis a controla otro 
auto sospechoso dilanti un club nocturno na Palm 
Beach y a bin descubri un otro arma di candela. 
Polis a confisca e arma y e auto mesora y di biaha 
tambe a detene e chauffeur y a bay cune na warda 
di polis. 


Posesion di arma di candela ta birando un prob- 
lematica mas grandi den comunidad y a pesar di 
esfuersonan di KPA pa purba reduci e problematica 
aki, toch e armanan di candela ta keda circula. 


Den luna di october ultimo Ministerio Publico a 
saca nan verslag pa aña 2022 y den e jaarverslag tin 
varios dato interesante, pero tambe tin algun ten- 
dencia cu ta destaca. Den esaki, un di esnan mas 
impactante ta e aumento den incidentenan cu arma 
di candela. 


Bon Dia Aruba a trece dilanti anteriormente con 
posesion di arma ta un di e delitonan mas comun 
entre menornan di edad. Pero e jaarverslag ta desta- 
ca tambe cu tabatin mas incidente di delito involu- 


crando arma di candela na 2022 compara cu 2021. 


Segun e jaarverslag di Ministerio Publico, na 2022 
tabatin un total di 131 ofensa di arma, compara cu 
84 na 2021. Sinembargo, na 2021 tabatin un caso di 
importacion ilegal di arma sin permiso, mientras cu 
na 2022 no tabatin ningun. 


Tabatin un aumento den e cantidad di incidente cu 
arma di candela na 2022. Ministerio Publico y polis 
a anuncia nan maneho intensifica pa cu posesion di 
arma di candela durante un conferencia di prensa 
dia 29 di juli 2022, manera declara pa Procurador 
General (PG) y hefe di polis. 


Estadisticanan di polis ta mustra un aumento den 
ocurencia di posesion di arma entre hendenan jong. 
KPA a realisa varios investigacion riba incidentenan 
reporta di tiramento. Adicionalmente tabatin inci- 
dentenan cu no a keda reporta pero si a keda treci 
dilanti informalmente cerca polis. 


For di november 2022 te dia 28 di december 2022, 
Ministerio Publico y KPA a inicia un campaña di 
colecta di arma di candela, cu dos container posi- 
ciona na wardanan di polis na Oranjestad y San 
Nicolas. 

Otmar Oduber: 
“Bo ta bay piki pieu pa wak con bo ta scapa cara di Ministerio Publico” 


Durante siman cu a pasa, Sr. Ot- 
mar Oduber a tene un confer- 
encia di prensa pa asina elabora 
ariba algun topico pa loke ta trata 
su persona. Un di e topiconan aki 
tabata caso Flamingo, cu manera 
ta conoci, tin hopi tempo caba 
wardando pa bay dilanti hues. Se- 
gun informacion di Sr. Oduber, 
e siman aki e caso finalmente ta 
cuminsa den corte. 


Oduber a remarca cu caso Flamingo 
cu a cuminsa cuater aña pasa, algo 
cu, segun e ta señala, ta viola derecho 
humano y tratadonan internacional, 
pasobra tratadonan internacional ta 
bisa cu pa dos aña un persona por ta 
sospechoso den un caso y den dos 
aña di tempo e persona mester inicia 
y ricibi e oportunidad pa defende su 
mes. “Cuater aña, dobel di e cantidad 
di derecho humano cu un hende tin 
universalmente cu Aruba ta conta den 
dje tambe como parti di e tratado,” el 
a bisa. 


Manera Oduber mes a yega di indica 
na varios ocasion, caso Flamingo a 
cuminsa cu varios acusacion y awor- 
aki, el a splica, 100% di e caso a cay 
pasobra no tin ningun acusacion den 
su contra awe di labamento di placa, 
di enrikecimento ilicito of pa forma 
parti di un organisacion criminal. E 
acusacionnan inicial OM a laga cay y 
aworaki tin tres cos cu tin duda riba 
dje, pero cu, segun Oduber, no tin 
prueba. 


E prome acusacion ta cu Sr. Oduber a 
duna dos tereno na Malmok pa con- 
struccion di cas contra regla di ROP 
y contra su propio maneho di first in 
y first out. 


El splica cu cinco luna pasa un hues 
a dicta cu e terenonan, cu segun e 
acusacion ta bisa cu ta contra ROP, cu 
e tereno ta totalmente segun e regla- 
nan di ROP. “Un regla di ROP cu mi 
mes a traha riba dje y un ROPV cu 
como minister mi a introduci despues 
di 15 aña cu niun gobierno a haci’e,” 
el a resalta. 


El a sigui splica cu e hues a duna OK 
na un di tres persona cu a haya tereno 
den e mesun zona, pa cual awe OM ta 
persigui e pasobra supuestamente el a 
actua contra ROP, y e persona ta tra- 
hando su cas. El a indica cu gobierno 
a purba kita e tereno, pero e persona 
a bay corte, a gana su caso y hues a 
bisa cu e tereno ta emitible conforme 
regla. 


Di dos acusacion cu den su contra 
ta cu tabatin shete hende cu a wor- 
do nombra na Serlimar pa traha riba 
truck di sushi y pa traha na DOW pa 
haci limpi banda di caminda. Segun e 
acusacion, Oduber a haci abuso di su 
poder pasobra el a forsa e directornan 
pa tuma e shete hendenan aki den di- 
enst. 


Oduber a resalta cu niun di e direc- 
tornan, ni di Serlimar, DOW ni DIP, a 
wordo scucha pa puntra si tabatin un 
presion politico riba nan si of no, pero 
e acusacion den su contra ta cu el a 
pone presion riba e directornan. 


El a menciona cu el a entrega na corte 
y OM, un luna pasa, carta di tur tres 
director declarando cu nunca nan a 
wordo poni bao presion y cu henter e 
proceso pa tuma e shete hendenan aki 
pa traha na Serlimar, na DOW y DIP 
a bay segun regla tambe. 


“Tur tres director ta bisa, cu nunca a 
wordo scucha door di OM y cu nun- 
ca a wordo scucha como testigo for di 
OM pero cu si e acusacion ta bisa cu 
mi a forsa politico, tur e directornan 
aki ta declara por escrito y dispuesto 
pa bay dilanti hues y nan ta bay dilanti 
hues awo den e caso, ta bisa cu niun 
dia mi a pone presion riba nan y cu 
tur e proceso a cana segun e proceso- 
nan interno den departamentonan y 
gobierno,” Oduber a splica. 


E di tres acusacion cu ta riba mesa 
contra dje ta cu lo tabatin tres ‘spoo- 
kambtenaar’ durante e periodo cu el 
a fungi como Minister y cu e perso- 
nanan aki tabata riba payroll, pero no 
a traha. 


“Ora cu nan no por a comproba nin- 
gun acusacion ariba labamento di 
placa, nada di enrekecimento ilicito, 
nan a bin bisa cu tin tres hende cu mi 
a tuma na trabao cu no a traha. Laga 
mi ta bon cla y mi a manda e prue- 
banan, tur tres hende a traha tempo 


cu Otmar tabat’ey,” el a subraya. 
Oduber a menciona e acuerdo cu 
periodista Hans Geerman a cera cu 
Ministerio Publico den e mesun caso 
aki. El a señal cu inhustamente Sr. 
Geerman ta wordo mustra dede riba 
dje y aunke el a yega na un acuerdo, 
esey no kiermen cu el a acepta ningun 
culpabilidad. 


El a señala cu mescos cu Sr. Geerman, 
tin otro periodistanan cu tambe tabata 
of ta haci mescos cu sr. Geerman y cu 
no tin nada malo den esey pasobra te 
dia di awe ainda esaki ta tuma luga. 
“Bao di Evelyn Wever-Croes tin un 
cantidad di periodista, presentador 
di noticiero cu tin contract, el a su- 
cede bao Mike Eman, el a sucede bao 
di Henny Eman, el a sucede bao Nel 
Oduber, nada robes,” el a subraya. 


El a remarca cu loke nan ta insinua 
ta cu e persona no a traha, pero el a 
cuestiona si e persona no a traha, 
con por ta posible cu OM ta persigui 
e den caso di Sr. Geerman, pero Sr. 
Geerman a traha cinco luna bao su 
persona, el a traha nuebe luna bao 
Marisol Lopez-Tromp, pero niun dia 
Marisol Lopez-Tromp no a keha y no 
a stop su salario y despues el a traha 
bao Evelyn Wever-Croes como min- 
ister di infrastructura, te caba su con- 
tract, pero no a kit’e y e investigacion 
tabata tumando luga caba. 


“Ya tur hende tabata sa cu tin tres su- 
puesto ambtenaar, pero dicon nan no 
a kit’e? Pasobra e tabata haci su trabao 
y nos ta bay comprob’e den corte. Si 
nan no a presenta despues, mi no sa, 


den mi periodo e hendenan a traha pa 
nan placa y mi ta bay demostr’e den 
corte,” Oduber a enfatisa. 


El indica tambe cu el a entrega un 
keho contra e funcionarionan di KPA, 
den e caso aki unidad di BCI, contra 
miembronan di Landsrecherche y 
contra miembronan di RST. Segun 
Oduber ta splica, ningun persona kier 
a tuma e keho na OM te ora cu fi- 
nalmente el a entrega e keho na PG 
y den 48 ora PG a contesta cu nan 
no ta haya tin necesidad pa investiga 
e hendenan cu a traha e rapport den 
su contra. 


Aworaki, el a sigui splica, e ta na HOF 
pasobra el a lanta un kortgeding y 
HOF a manda pidi PG cu prome dia 
14 di november nan tin cu entrega na 
corte un rapport cu ta bisa riba ki base 
nan a yega na e decision cu nan no 
tin cu investiga e acusacionnan cu el 
a haci contra funcionarionan di KPA, 
unidad di BCI, contra miembronan 
di Landsrecherche y contra miem- 
bronan di RST.. 


“Si nos tin husticia berdad, nos ta bay 
wak kico ta bay pasa aworaki. Pero 
boso por imagina cu un persona ta 
wordo persigui cuater aña largo cu 
acusacionnan cu nan ta laga cay y ora 
bo kier entrega un keho contra e per- 
sonanan, den 48 ora nan ta bisa bo, no 
nos no ta mira motibo pa investig’e. 
Awel Otmar ta sigui bay y mi ta bay 
corte y mi ta spera tur hende ta husto 
si den nan opinionnan cu ta bay wor- 
do duna rond di e caso aki,” Oduber 
a resalta. 

Stichting Rancho a inicia instalacion di sensor di calidad di aire 


Siman pasa, manera a publica riba nan pagina di 
Facebook, Stichting Rancho a inicia cu un instalacion 
di un sensor di calidad di aire. 


E proyecto aki, den colaboracion cu Metabolic Foundation y 
su tecnico, Sr. Stephen, ta encera e instalacion di un sensor 
di calidad di aire (Air Quality Sensor) cu ta bay duna data 
24 ora pa dia, 7 dia pa siman, na e plataforma di Maneho di 
Desperdicio di Rancho, Oranjestad (Waste Management 
Rancho Oranjestad, ARUBA.) 


E fundacion a indica cu pronto lo tin mas informacion riba e 
desaroyo di nan actividadnan den Rancho. 


Di su banda, Metabolic Foundation recientemente a clausura 
nan proyecto Surfside Science. Den e proyecto aki a recauda 
data tocante calidad di aire, calidad di awa, ademas di data 
importante tocante lama y costa di Aruba. Por haya mas 
informacion tocante Metabolic Foundation riba nan pagina di 
Facebook, y pa haya sa mas di Surfside Science, por bishita 
https://science.brenchies.com/en. 


Indice di ‘cuminda y servicio di catering’ a registra aumento di 0.6% na 
september 


Recientemente, Bureau Central di Estadistica, CBS 
a publica nan Indice di Prijs di Consumo pa luna di 
september 2023. Den esaki por a tuma nota cu e indice 
di ‘cuminda y servicio di catering’ a registra un aumento 
di 0.6%. 


E indice di “Cuminda & servicio di catering” a registra un 
subida di 0.6% na September 2023, despues di un subida di 
0.3% na Augustus 2023. E indice di “Cuminda na cas” (0.6%) 
a registra un subida, unda ocho (8) di e diesun (11) indicenan 
di e gruponan di cuminda na cas a subi na September 2023. 
E indice di “Fruta” a conoce e subida di mas grandi (4.8%) 
na September 2023. E indicenan di “Pisca y otro cuminda 
di lama” (2.0%), “Sucu, jam y otro tipo di cos dushi” (1.1%) 
y “Azeta y otro productonan traha di vet” (0.9%) tambe a 
registra subida. 


E caida mas grandi a wordo registra den e indice di “Berdura” 
(-2.2%) na September 2023. E indice di “Cuminda pafo di 
cas” a subi cu 0.6% na September 2023. Na September 2023, 
“Cuminda na cas” y “Cuminda pafo di cas” como grupo, 
tawata tin un subida di prijs di 0.6% compara cu Augustus 
2023 y hunto tawata tin un influencia di 0.10 ppt riba e CPI, 
mientras cu e restante bienes y servicio hunto a experencia un 
subida di prijs di 1.1% y tawata tin un efecto di 0.89 ppt riba 
e CPI. 

Proyecto piloto di training pa esnan buscando trabao 


Departamento di labor 
(DPL) tin como meta 
principal pa aloca e comu- 
nidad local riba e mercado 
laboral. Haciendo esaki pa 
añas, DPL a tuma nota cu 
tin un necesidad na infor- 
macion y guia pa con mes- 
ter prepara pa subi e mer- 
cado laboral na aña 2023. 


Pa e motibo aki, DPL a uni cu 
Departamento di Asuntonan 
Social y Centro di Hoben y 
Famia pa bin cu un proyecto 
na unda lo bay duna training, 
pa yuda esnan cu mester y ta 
desea un trabou. 


Señor Richenel Stamper di 
DPL a indica cu nan rol den 
e proyecto aki, ta riba e as- 
pecto di e persona su derecho 
y obligacionnan como un 
buscado di trabou y tambe e 
preparacion necesario pa por 
pasa door di un entrevista 
laboral cu exito. Manera ta 
conoci, un entrevista laboral 
ta pisa masha hopi mes pa 
haya un trabou. Esaki a bira 
un drempel pa hopi hende, 
mirando cu nan no sa kico lo 
spera nan durante e entrevis- 
ta, ni tampoco kico nan mes- 
ter tin den nan man pa haya 
un trabou. 


E proyecto aki, como un 
proyecto piloto cu a cuminsa 
cu e grupo di hende muhe. 
Pa esnan interesa, por cum- 


insa registra pa participa na e 
proximo workshop. Na final 
di e training lo otorga un cer- 
tificado di participacion. 


Stichting Parkietenbos: e molester di holo a bira constante 
Stop deramento di desperdicio na Ser’i Teishi 


Habitantenan di barionan di Ma- 
huma, Buena Vista, Parkietenbos y 
Simeon Antonio a acerca Stichting 
Parkietenbos pa reclama encuanto 
e holo malo y posibel gas toxico cu 
por ta afectando e habitantenan di 
e barionan continuamente. Special- 
mente durante e lunanan cu biento 
ta cambia, e famianan ta reclama cu 
nan ta haya efecto di tres area, Ser’i 
Teishi, Barcadera y Dump di Parki- 
etenbos. 


Ademas e habitantenan a pidi pa re- 
corda Gobierno cu nan a firma pa cera 
no solamente e dump di Parkietenbos, 
pero tambe pa stop e deramento di sushi 
na Ser’i Teishi. Tambe den e manifiesto 
entrega a urgi pa bay over na uza siste- 
manan mas moderno di procesa desper- 
dicio y cu no ta causa tanto molester pa 
e habitantenan y afecta nan aire di hala 
rosea cual ta esencial pa biba cu un bon 
salud. 


Durante di e ultimo tres luna cu a pasa, 
e molester di aire contamina un biaha 
mas a intensifica y habitantenan ta lanta 


mainta trempan caba cu holo malo. 


Fundacion Parkietenbos a manda dos 
carta caba pa Minister Ursell Arends, 
sinembargo despues di 4 luna ainda nan 
no a haya un contesta o reaccion, segun 
e fundacion a indica den un comunica- 
do di prensa. Awor nan a dicidi pa man- 
da un carta pa Minister President, Sra. 
Evelyn Wever Croes urgiendo e promer 
mandatario pa considera e situacion un 
Crisis y pa envolvi e Oficina di Maneho 
di Crisis pa tuma over e situacion. 


Stichting Parkietenbos kier informa e 
habitantenan di e barionan y comunidad 
di Aruba en general cu durante e prome 
Gabinete Wever Croes miembronan di 
e fundacion a participa na un serie di 
reunionnan importante cu tur stake- 
holdernan envolvi incluyendo DNM, 
DVG, WEB y TNO, pa asina planea con 
ta bay soluciona e problema di maneho 
di desperdicio pa Aruba. Despues di in- 
tercambio cu multiple experto, a bay di 
acuerdo pa despues cu cera Dump, pa 
solamente un periodo temporario di 2 
aña por dera desperdicio na Seri’ Teishi 


y despues implementa sistemanan mas 
moderno y controla, cu menos molester 
y daño Ambiental pa e bisindario. Ade- 
mas e tipo di practicanan aki di dera des- 
perdicio comprimi bao di suelo no ta 
permiti den otro paisnan pa motibo di 
e daño cu esaki ta causa na e subsuelo 
y contaminacion di e aire y medio am- 
biente. 


Na aña 2020 casi 2000 habitante di e 
barionan concerni a firma pa apoya e 
solucionnan proponi y un manifiesto a 
keda entrega na Gobierno. Sinembargo 
a pesar di a cera Dump, awo e molester a 
bira mas constante y for di varios direc- 
cion mientras cu no ta hayando reaccion 
di Minister concerni. E habitantenan 
obviamente hopi preocupa, no kier mira 
un siguiente capitulo di Dump di Par- 
kietenbos ripiti su mes na Seri Teishi of 
cualkier otro area den e bisindario. Hopi 
ta e famianan cu tin un of mas miem- 
bro cu a bira malo y hasta cu a fayece a 
consecuencia di e aire contamina cu ta 
afecta e barionan aki pa tanto aña caba. 
Hala rosea di aire limpi ta un derecho 
humano proclama pa Nacionnan Uni. 

A yama Sr. Edson Hato bon bini como representante nobo di VNO pa 
Aruba, Corsou y Sint Maarten 


Diaranson atardi, Verteg- 
enwoordiging van Neder- 
land in Oranjestad (VNO) 
a organisa un bunita re- 
cepcion pa yama bonbini 
na Sr. Edson Hato. 


Minister Endy Croes tabata 
presente na Universidad di 
Aruba durante e recepcion. 
Tambe presente na e oca- 
sion special aki, tabata colega 
Minister Geoffrey Wever, 
Presidente di Parlamento di 
Aruba mr. Edgard Vrolijk, 
miembronan di Parlamento 


di Aruba, hefe di departa- 
mentonan di gobierno y de- 
mas invitadonan special. 


Sr. Edson Hato ta di nos her- 
mana isla Corsou y a biba 
hopi aña na Hulanda. Pues, 
Sr. Hato tin conocemento di 
e idioma y cultura di e region 
Caribense. Sr. Hato a eherce 
hopi funcion rond di mundo 
y awo ta representante nobo 
di Hulanda na Aruba, Corsou 
y Sint Maarten (VNACS). 


Sr. Hato tin experencia am- 


plio den guia di proceso di 
cambio y desaroyo di lider- 
azgo den multinacionalnan 
grandi y companianan social. 
Sr. Hato a eherece e funcion 
di consehero y a traha na, en- 
tre otro, Carlsberg Group, 
ABN AMRO Bank, ING 
Group y AstraZeneca. Na 
aña 2017 Sr. Hato a funda 
LikeMinds B.V., un oficina di 
conseho pa guia personanan 
den posicion di liderazgo, 
desaroyo di organisacion y 
transformacion di empresa. 


Aruba lo ricibi ayudo di DBB pa implementacion di tratadonan internacional 


Recientemente, 
Prome 
Minister Evelyn Wever- 
Croes a biaha pa Hulanda 
pa atende varios reunion, 
di cual un importante ta e 
reunion cu Buitenlandse 
Zaken. Mirando cu Aru- 
ba tin un director nobo 
na Directie Buitenlandse 
Betrekking (DBB), cu ta 
Sra. Jocelyne Croes, ta im- 
portante pa yega na cierto 
acuerdo entre e dos in- 
stancia aki. 


Den un comunicado di pren- 
sa, Prome Minister a indica 
cu e reunionnan cu Buiten- 
landse Zaken “a bay hopi 
bon, na unda a yega na acu- 
erdo con pa fortifica DBB pa 
asina Aruba tambe por yuda y 
duna di su parti den Reino.” 


Prome Minister a expresa di 
por a nota cu Buitenlandse 
Zaken na Hulanda tin un re- 


spet grandi pa Aruba, “y pa e 
maneho cu e Gobierno aki 
ta hibando. Nan ta desea di 
sigui traha cu pais Aruba, y 
kier pa nos yuda nan cu otro 
paisnan den region.” 


Segun Wever-Croes a indica 
den un comunicado di pren- 
sa, un otro bon noticia ta cu 
nan lo bay yuda Aruba cu e 


atraso cu tin den cierto trata- 
donan cu ta hopi urgente. 
Un di e tratadonan ta esun 
di Istanbul, cu ta un tratado 
na unda paisnan a palabra, 
y bay di acuerdo, pa bin cu 
mas medida pa asina frena y 
evita abuso di hende muhe. 
Violencia domestico, special- 
mente contra e ser femenino. 
Esaki ta un tratado cu Aruba 


kier rectifica y implementa lo 
mas pronto posibel, y awor 
tin e compromiso cu nan 
lo bay yuda cu esaki. E otro 
tratado cu nan lo bay yuda 
cune, ta e "kinderontvoer- 
ingsverdrag" cu ta e tratado 
riba secuestro di muchanan. 
Sigur un tratado sumamente 
importante pa pais Aruba. 


Otro topico cu tabata riba 
agenda na momento cu a 
toca temanan di region, ta 
Venezuela. Premier Wever- 
Croes a indica cu por nota cu 
despues cu tabata tin e acu- 
erdo di Barbados, Merca a 
cuminsa lanta algun sancion 
pa 6 luna, si Venezuela tene 
su mes na palabracionnan, 
cual lamentablemente no ta 
e caso. Pa loke ta pais Aruba, 
“nos mester ta cauteloso, pa 
asina evita di bay depende un 
biaha mas riba un pais cu cu- 
alkier momento por dal fron- 


tera cera. Gobierno di Aruba 
ta trahando riba e trayecto pa 
habri frontera back, na un 
forma serio, responsabel y cu 
ta safe pa tur hende” segun e 
comunicado. 


"Finalmente mi mester bisa 
di ta sumamente satisfecho 
cu e cooperacion cu Aruba 
tin cu Buitenlandse Zaken. 
Pami e tabata un honor di a 
wordo invita pa habri nan 
conferencia 
"Shaping 
the 
Feminist Foreign Policy", cu 
ta e maneho di relacion exte- 
rior cu paisnan cu no ta res- 
peta derecho di hende muhe, 
cu un discurso. Aki tambe 
Aruba y Buitenlandse Zaken 
a yega na bon palabracionnan 
con pa sigi traha hunto pa 
atende cu temanan di Rela- 
cion Exterior. Un confer- 
encia hopi positivo" Prome 
Minister a expresa. 


Minister Ursell Arends: 
E forsa di un comunidad ta bin di su principionan di inclusion 


Recientemente a traves di un co- 
municado di prensa, vice-min- 
ister president, Ursell Arends a 
comenta riba e manifestacion 
pro-famia tradicional organisa 
pa lidernan religioso cu a entrega 
nan manifesto dilanti bestuur- 
skantoor. 


“Muestra bibo di nos democracia ta 
den e derecho igual di tur hende pa 
manifesta nan opinion y sentimen- 
tonan na Pais Aruba. Ta netamente e 
mesun derecho igual aki ta locual ta 
den discusion. Gobierno di Aruba tin 
e tarea di scucha su ciudadanonan y 
na mes momento garantisa cu dere- 
chonan universal di cada ser humano 
ta wordo honra. Cada persona den 
Gobierno y Parlamento a priminti di 
sirbi nos pais respetando nos consti- 


tucion.” 
Manera ta conoci, Parlamento lo trata 
e concepto di ley pa haci matrimonio 
entre pareha di mesun sexo posibel. 
Gobierno ta siguiendo e desaroyo 
aki di cerca y ta scuchando diferente 
opinion for di pueblo. 
Riba dia 10 di november proximo, 
Corte Supremo lo considera e apela- 
cion di gobiernonan di Aruba y Cor- 
sou contra e decision cu ta obliga nan 
habri matrimonio pa parehanan di 
mesun sexo. E audiencia lo ser pasa 
via un livestream. 
E caso aki ta trata si Corsou y Aruba 
ta obliga permiti parehanan di me- 
sun sexo casa, sigurando derechonan 
igual. Corte Comun su veredicto a 
determina cu esaki berdaderamente 
ta e caso. E caso legal cu ta concerni e 


apertura di matrimonio na parehanan 
di mesun sexo a ser originalmente 
inicia pa Human Rights Caribbean 
Foundation y Fundacion Orguyo 
Aruba. 


“Como vice-minister president, rep- 
resentando Gobierno di Aruba, mi 
por bisa cu mescos cu den comuni- 
dad, den e gabinete por tin diferente 
pensamento individual riba e tema di 
matrimonio entre pareha di mesun 
sexo. Pero manera nos Minister Pres- 
ident a indica den su discurso na Den 
Haag, Pais Aruba ta boga y lo sigui 
boga pa igualdad pa hende muhe, e 
comunidad LBGTQIA+ y tur otro 
grupo marginalisa. Desde 2017 nos 
a boga pa igualdad y inclusion cu ta 
balornan clave den un comunidad cu 
tin compasion pa nan prohimo.” 


Minister Ursell Arends y Minister 
Geoffrey Wever a ricibi e manifesto 
di lidernan religioso dilanti bestuur- 
skantoor y lo comparti esaki den con- 
seho di minister. “E lo haya su debido 
atencion, igual na e atencion cu nos 
ta duna esnan cu un otro opinion,” 
Minister Arends ta termina bisando. 

Firmamento di MOU entre gobierno di Aruba y CAAM-HP 


Diabierna atardi Minis- 
ter di Turismo & Salud 
Publico, Sr. Dangui Odu- 
ber, hunto cu Minister di 
Enseñansa Sr. Endy Croes 
y Sra. Loma Parkins, di- 
rectora di “The Caribbean 
Accreditation 
Authority 
for Education in Medicine 
and Other Health Profes- 
sions” 
(CAAMP-HP) 
a 
firma un acuerdo pa asina 
apunta e organo di ac- 
creditacion CAAMP-HP, 
pa acredita scolnan di me- 
dicina cuta establece nan 
mes na Aruba pa garantisa 
e calidad y nivel di educa- 
cion. 


E mandatario a menciona cu 
Aruba tin diferente facul- 
tadnan di medicina cu basi- 
camente ta prepara studian- 
tenan pa e prome fasenan di 
nan examennan na Merca. E 
organo Mericano cu ta super- 
visa e calidad di educacion di 
medicina pafo di Merca, esta e 
“Education Commission for 
Foreign Medical Graduates” 


(ECFMG), a determina cu 
entrante 2024 e facultadnan 
cu kier wordo certifica door 
di ECFMG mester ta acredita 
pa institutonan reconoci door 
of den nomber di ECFMG. 


CAAM-HP ta un otro in- 
stituto cu ta wordo reconoci 
door di ECFMG y cu por 
evalua e curriculum di edu- 
cacion y acredita facultad- 
nan di medicina. Awo cu 
CAAM-HP ta situa den re- 
gion esaki ta pone cu e ta mas 
accesibel pa e facultadnan di 
medicina por establece na 
Aruba. E acuerdo di MOU 
entre Gobierno di Aruba y 
CAAM-HP, ta amplia e posi- 
bilidadnan pa facultadnan di 
medicina por wordo acredita 
y asina garantisa e nivel di e 
educacion ofreci door di e 
facultadnan aki. 


Hulanda: 
Hobennan mester tuma prome inyeccion di HPV pa 31 di dec. pa vacunacion gratis 


(NLTimes)—Hobennan 
entre 19 cu 27 aña cu kier 
ser vacuna gratis contra e 
virus papilloma humano 
(HPV) te cu dia 1 di juni 
2024, mester haya nan 
prome dosis na 2023, se- 
gun e instituto di salud 
publico Hulandes RIVM a 
adverti diahuebs pasa. 


E gabinete a lansa e campaña 
di vacuna gratis aki pa encu- 
rasha hobennan pa tuma e 
inyeccion contra HPV pa- 
sobra e virus aki por causa 
diferente forma di cancer. E 
vacuna ta reduci e riesgo di 
seis tipo di cancer, en particu- 


larmente den boca y garganta 
y den e penis, anus, vagina, 
labia y cerviz. 


Dos dosis ta necesario pa sig- 
ura proteccion duradero con- 
tra HPV, y mester tin un es- 
pacio di 150 entre e dos dosis. 
Despues di dia 1 di juni 2024, 
e vacuna contra HPV no lo 
ser ofreci pa hobennan gra- 
tis. Esey ta nifica cu hende cu 
kier nan prome dosis despues 
di 2023 lo mester cubri e cos- 
ta di e inyeccion, cual lo costa 
175 euro pa inyeccion. 


RIVM tambe a conseha hen- 
de cu ya a ricibi nan prome 


dosis pa no kier warda hopi 
pa plania un afspraak pa nan 
segunda dosis. Esaki princi- 
palmente pasobra, cumin- 
sando 2024, e vacuna lo ser 
ofreci na menos localidad 
den e pais, y planificacion di 
afspraak online tambe lo ser 
disponibel mas. 


E presente durante mey oc- 
tober tabata na 22%, “pero e 
porcentahe aki ta creciendo 
gradualmente,” segun RIVM 
a skirbi. E presencia entre 
hende homber tabata mas 
halto cu hende muhe. Esaki 
tabata espera como cu e opor- 
tunidad pa hende homber 


haya vacuna a ser introduci 
recientemente, mientras cu 
hende muhe tabatin e opor- 


tunidad pa haya vacuna con- 
tra HPV desde nan adoles- 
cencia. 


“Mantene bo defensa halto” 
Programa di vacunacion contra Influenza y 
COVID-19 den bario 


Pa proteha e grupo di ciu- 
dadanonan na risico den 
nos comunidad di bira 
hopi malo, desaroya com- 
plicacion of fayece debi 
na infeccion cu e virus di 
Influenza of COVID-19, 
DVG ta informa cu lo 
cuminsa ofrece dentro di 
poco e vacuna anual di In- 
fluenza y COVID-19 den 
bario. 


Ciudadanonan cu ta cay bou 
di grupo di risico cu por pasa 


vacuna na e bus den e dife- 
rente barionan ta: 
• 
Adulto mayor di 60 
aña of mas 
• 
Ciudadanonan 
en- 
tre edad di 18 cu 59 aña cu 
anualmente riba conseho di 
dokter di cas of specialista ta 
busca nan vacuna di Influenza 
(cu recept di dokter) 
o 
Esaki ta inclui esnan 
cu obesidad (BMI ≥40) 
• 
Adulto y mucha cum- 
insando for di 6 luna di edad 
cu ta mentalmente incapacita 


(cu recept di dokter) 
• 
Adulto y mucha cum- 
insando for di 6 luna te cu 59 
aña cu riesgo medico halto 
por ehempel es cu ta sufri di 
malesa cu ta debilita nan siste- 
ma inmunologico (cu recept 
di dokter) 
• 
Hende muhe na es- 
tado rond di 22 siman. Pa e 
miho proteccion ta conseha 
pa vacuna den e di 2 trimes- 
ter di embaraso (cu recept di 
partera) 


Riba e dianan menciona aki 
bou, DVG lo ta den diferente 
bario rond Aruba unda cu es 


cu ta cay bou di grupo di risi- 
co aki riba menciona por yega 
mas facil cerca nos pa busca 
su vacunanan. Ta importante 
si pa tene na cuenta cu algun 
persona di e grupo di risico 


mester un recept di dokter di 
cas. Durante e bishitanan den 
bario lo tin e vacuna di In- 
fluenza y tambe COVID-19 
disponibel. 


 
 


Esaki ta inclui esnan cu obesidad (BMI ≥40) 


 


 


 


Dia 
Localidad 
Orario 


7 y 9 november 
Stadion Frans Figaroa 
8:30 pa 11:00 am 


14 y 16 november 
Centro di Bario Playa Pabou 
8:30 pa 11:00 am 


21 y 23 november 
Centro Deportivo Betico Croes 
8:30 pa 11:00 am 


28 y 30 november 
Parkeerplaats Arubus San Nicolas 8:30 pa 11:00 am 


5 december 
Centro di Bario Lago Heights 
8:30 pa 11:00 am 


Cuminsando 6 november, di 
Dialuna pa diabierna 


Seccion di Malesa Infeccioso 
DVG 


8:30-12:00 y 
1:30-4:00 pm 

Corsou: Corte ta rechasa solicitud di Ennia pa fast-track nan caso na 
Corte Supremo 


(CuraçaoChronicle) 
– 
Riba dia 3 di november ul- 
timo, Secretario di Corte 
di Apelacion, Geraldine 
Huisman Rozendal a co- 
munica un desaroyo sig- 
nificante na e represent- 
antenan legal involucra 
den e caso andando to- 
cante Ennia. 


Den 
su 
carta, 
Huisman 
Rozendal a expresa cu Corte 
di Apelacion, consistiendo di 
tres hues, a rechasa e peticion 
di Ennia pa expedita e caso pa 
revision inmediato di Corte 
Supremo. E hues presidi- 
endo, Sr. Geloven, a expresa 
e posicion di e corte cu e de- 


cision inmediato emiti dia 12 
di september ta keda comple- 
tamente na vigor. 


Consecuentemente, e audi- 
encia programa ta bay keda 
posponi, y awo ta programa 
pa dia 12 di november prox- 
imo. 


E decision mas reciente aki ta 
representa e segundo contra- 
tempo pa Ennia dentro di un 
periodo di apenas dos luna. E 
significado di e decision di e 
corte ta subraya pa e proximo 
voto Mullet Bay, cu awo tin 
e yabi pa determina e resul- 
tado final di e asunto legal 
compleho aki. 


Corsou: Decreto ta resolve problema di pago entre ADC y CMC 


(CuraçaoChronicle) 
– 
Minister di Finanzas di 
Corsou, Javier Silvania a 
firma un decreto pa fa- 
cilita pagonan directo di 
Banco di Seguro Social 
(Svb) pa servicionan duna 
na Centro Medico Cor- 
sou (CMC). E minister a 


anuncia esaki riba su pa- 
gina di Facebook. 


Segun e minister, e decision 
aki ta resolve e problema di 
pago entre ADC y CMC. E 
veredicto a keda firma du- 
rante weekend. 


Anteriormente tabatin re- 
portahe di un acuerdo entre 
CMC y ADC relaciona cu 
e pago di e debe cu tin cu e 
servicio di laboratorio. Mes- 
ter a paga e porcion inicial di 
e debe, 700mil florin, dentro 
di 24 ora. Despues, tabata 


rekeri pa CMC haci pagonan 
semanal di 400mil florin te 
cu resolve e debe di 10 mi- 
yon florin. Adicionalmente, 
e acuerdo tabata stipula cu 
cuminsando for di comienso 
di juli, 


ADC lo mester entrega in- 
voice di CMC na Svb. 


E partidonan anteriormente 
a anuncia nan intencion pa 
yega na un acuerdo pa fin di 
october riba e suma riba cual 
nan tabata den desacuerdo. 


Director nobo na prison di Corsou 


(TheDailyHerald) – Min- 
ister di Husticia di Corsou, 
Shalten Hato (MFK) a duna 
retiro na director interino 
di Centro di Detencion y 
Coreccion Corsou (SDKK), 
Richenald Ricardo. 


Gobierno di Corsou ta den 
buskeda di un director nobo 
pa e centro di detencion. For di 
dia 1 di november ultimo, An- 
thony hasselmeijer ta actuando 
como director, pendiente di e 
nombramento di un director 
permanente. Hasselmeijer ya 
tabata parti di management 
team como cabesante di uni- 
dad di detencion special. 


Desde retiro di ex-director 
Urny Floran aña pasa, SDKK 
tabatin un serie di director 
interino. 


No ta conoci si e retiro repen- 
tino di Ricardo ta relaciona 
na un incidente involucrando 
e detenido Nicole Lake riba 
diasabra. Lake, di 24 aña di 
edad, a huy for di seccion 
di hende muhe, pero a keda 
captura 24 ora despues. Polis 
a haya Lake a base di un tip, 
na San Pedro, y e no a resisti 
aresto. Autoridadnan tambe 
a detene un homber hoben 
sospecha di a alberga e fugitivo 
di un dia. 


Lake, kende na un edad mas 
jong a huy for di un cen- 
tro di detencion hubenil na 
varios ocasion, a logra scapa 
di SDKK, dunando inicio 
na un buskeda inmediato. E 
tabata cumpliendo un sen- 
tencia pa a ataca y menasa su 


ex-pareha, kende tambe ta 
cera. Autoridadnan a inicia 
un investigacion extenso pa 
por determina con Lake a logra 
huy. Durante e escape, cama- 
ranan di seguridad no tabata 
traha tanto paden como pafo, 
mientras cu tambe tabatin un 
cambio di shift. E camaranan 
pafo no tabata funcionando pa 
motibo di un blackout. 


Adicionalmente, un vehiculo 
di escape aparentemente tabata 
wardando pafo di e prison, 
permitiendo Lake pa cambia 
for di su paña di prison den 
paña normal. E tabata ricibi- 
endo tratamento psikiatrico na 
e Departamento di Observa- 
cion y Tratamento Forensico, 
FOBA, na SDKK. 


Riba potret: Nicole Lake. 


REINO A9 


Dialuna 6 november 2023 


Homber Hulandes deteni pa su envolvimento den netwerk global di 
pornografia di mucha 


(NLTimes)—Un nacional 
Hulandes y dos Britanico 
a ser deteni como parti di 
un investigacion global 
den pornografia di mu- 
cha, segun polis Britanico 
a reporta diabierna. 


Pa 10 aña, e Hulandes a biaha 
cu dos homber Britanico pa 
Asia y Africa pa filma e abuso 
di muchanan, ken mayoria 
tabata mucha homber. Segun 
e National Crime Agency 


(NCA), e Hulandes a actua 
como cameraman y a distri- 
bui e material graba pa otro 
miembro di e netwerk. 


Ademas, e Hulandes y un di 
e prepertrador Britanico a 
skirbi diarionan cu ta describi 
den detayenan grafico e abu- 
so comete pa e duo durante 
nan biahenan, segun NCA. 
“Ta evidente cu hopi planifi- 
cacion a bay den cada biahe 
pa mas cu un decada, tur di 


cual a centra rond di e abuso 
di muchanan vulnerabel,” 
manera e agencia a declara. 


E crimen di e hombernan 
a ser descubri despues cu 
e prepetradornan a aparece 
den imagennan di abuso na 
un cas di un Hulandes cual 
a ser confisca. Segun e re- 
portahenan di autoridadnan, 
e homber Hulandes a haya 
conviccion den su pais. 


Omtzigt, Yeşilgöz y Timmermans a enfrenta otro den debate electoral di RTL 


(NLTimes)—Diadomingo 
atardi, lidernan di par- 
tido Pieter Omtzigt (New 
Social Contract), Dilan 
Yeşilgöz (VVD) y Frans 
Timmermans 
(Groen- 
Links-PvdA) a enfrenta 
otro den e debate elector- 
al di RTL na Amsterdam. 
Anteriormente nan a com- 


parti e escenario durante 
e debate di College Tour, 
cual tambe a ser asisti pa 
lider di BBB Caroline van 
der Plas. 


Sinembargo, van der Plas 
no ta participando den e de- 
bate. RTL a anuncia anteri- 
ormente cu e lo invita e tres 


partido mas grandi, basa riba 
e encuesta Peilingwijzer mas 
recien, cual ta tuma un avera- 
he di varios encuesta. Den e 
ultimo Peilingwijzer di 31 di 
october, VVD y NSC tabatin 
entre 25 y 29 asiento. Groen- 
Links-PvdA a sali na 22 pa 26 
asiento den e encuesta aki, 
sigui pa PVV(15-19) y BBB 


(10-14). 


Lidernan di varios partido a 
participa den debatenan di 
eleccion den pasado, pero 
Omtzigt a bisa cu e no kier 
tuma parti di nan. El a or- 
ganisa un debate 1-pa-1 cu 
Timmermans y kier haci 
mescos cu Yeşilgöz, ken ainda 
no a ser persuadi. Omtzigt no 
tabata presenta na e debate di 
NOS radio, den cual 16 lider 
di partido a participa, como 
cu e tabatin un lectura na De- 
venter. 


Pa basta tempo, Omtzigt a 
ser considera intocabel den 
e campaña di eleccion: debi 
na su popularidad, parce cu e 
partidonan no tabata dispues- 
to pa ataca Omtzigt. Mientras 
tanto, algun partido tabata tri- 
bi pa bay contra dje. Laurens 
Dassens di Volt tin miedo cu 
Hulanda lo “tuma 20, 30 of 40 
stap patras,” si NSC goberna. 


Lider di D66 Rob Jetten 
tambe a purba ataca durante e 
debate di radio: e tin e preo- 
cupacion cu Omtzigt no kier 
haci cuido infantil gratis. “Pa- 


sobra esey ta exactamente kico 
a cuminsa e scandal di benefi- 
cio. Ban percura cu cuido in- 
fantil ta un servicio basico pa 
tur famia na Hulanda.” 


Asina mes, no ta parce cu 
Omtzigt tin cu preocupa di 
Yeşilgöz of Timmermans. P’e, 
tur dos ta cla pa fracasa caba 
si nan kier forma un coalicion 
di mayoria. Ademas, durante 
e entrevista cu Omzigt, Tim- 
mermans a enfatisa varios bi- 
aha con hopi e ta di acuerdo 
cu su oponente, a pesar di al- 
gun diferencia di opinion. 


Diadomingo mainta tambe 
tabatin un otro debate pla- 
nia den agenda: riba WNL, e 
number dos di shete partido a 
debati otro. Nan tabata Nico- 
lien Vroonhoven di NSC, 
Sophie Hermans di VVD, Es- 
mah Lahlah di GroenLinks- 
PvdA, Fleur Agema di PVV, 
Mona Keijzer di BBB, Jan 
Paternotte di D66 y Eline Ve- 
dder di CDA. 


Potret di Freek van den Bergh 
pa ANP. 


Rijksmuseum y Van Gogh Museum vandalisa cu verf durante Museum 
Night, dos deteni 


(NLTimes)—Durante 
e 
evento anual di Museum 
Night 
na 
Amsterdam, 
varios museo, incluyendo 
Rijksmuseum y Van Gogh 
Museum, como tambe e 
Stedelijk Museum, a ser 
vandalisa cu verf diasa- 
bra anochi. E servicio di 
siguridad a detene dos so- 
spechoso y a entrega nan 
pa polis, segun un vocero 
policial a reporta. 


E tunnel di Rijksmuseum a 


ser pinta varios luga rond 9:45 
di anochi, y un par bentana di 
e Van Gogh Museum tambe a 
ser afecta. Segun AT5, e verf 
tabata cora, pero e vocero 
policial no por a confirma es- 
aki. Ademas, un otro vocero 
a conta e locutor local cu “un 
par peaton den cercania tabata 
pinta cu verf tambe.” 


Ainda no ta claro pakico e 
edificionan a ser vandalisa. 
“Nos ta spera pa haya mas 
claridad riba esaki despues di 


cuestiona e sospechosonan,” 
manera polis a bisa. Ademas, 
no a ser anuncia ainda ki ora 
e graffiti lo ser kita. 


Polis actualmente ta atento 
rond di e museonan y algun 
parti a ser cera cu tip y cone. 
E gate di e tunnel na Rijks- 
museum tambe a ser cera 
pasobra e kimiconan uza den 
e incidente por presenta un 
riesgo riba salud, manera un 
empleado di Rijksmuseum a 
conta AT5. 

Colombia: FARC ta captura peloton di ehercito 


(infobae) – Un peloton 
perteneciendo na e Ba- 
tayon di Forsa Special Ur- 
bano, Bafur, cu tabata den 
coregimento di El Platea- 
do, Cauca, a keda secues- 
tra pa disidencianan di 
FARC, 
segun 
noticiero 
RCN a denuncia. 


Segun e medio di comuni- 
cacion, lo mas probable ta 
cu esun responsable ta e fr- 
ente Carlos Patiño di Estado 
Mayor Central, e disidencia 
comanda pa Ivan Mordisco. 
E peloton ta componi pa en- 
tre 13 pa 20 soldad. E grupo 
arma no a pronuncia riba e 
suceso, pero ehercito Co- 
lombiano ta spera noticia di 
su miembronan y nan pronto 
liberacion. 


Den un audio, un cabesante 
di e disidencianan di FARC 
na Argelia, Cauca tabata con- 


vocando un ‘asonada’ cu meta 
pa expulsa e Forsa Militar for 
di coregimento di El Platea- 
do, unda nan mester a yega 
dia 29 di october pa garantisa 
eleccion. Segun Ehercito a 


revela, e autor di e audio lo 
ta Anderson Andrey Vargas 
Suns, alias Kevin, comandan- 
te di structura Carlos Patiño, 
di Estado Mayor Central. 
E disidencia ta busca e salida 


di ehercito for di El Plateado 
argumentando cu nan pres- 
encia ta genera ‘violencia y 
teror’ ya cu ta menasa cu e 
posibilidad di enfrentamen- 
tonan arma den e zona. 


Alrededor di 300 soldad pro- 
fesional, incluyendo forsanan 
special y di desminado, mes- 
ter a recupera e coregimento 
dilanti di e imposibilidad pa 
entrega e material electoral 
pa eleccion teritorial debi na 
e presencia di disidencia di 
FARC. 
El Plateado ta un di e teritori- 
onan mas dificil pa acceso pa 
ehercito nacional. Pero den 
marco di Operacion Democ- 
racia, desplega pa forsanan 
arma pa garantisa trankilidad 
di Colombianonan durante e 
jornada electoral, e ehercito a 
logra drenta. 


Pero awo, e habitantenan a 
presiona pa retiro di e tru- 
panan pa evita e ‘asonada’ di e 
disidencia. Asina a manifesta 
e lidernan di e region y tambe 
a keda registra riba video cir- 
culando riba rednan social. 


El Salvador: Gangnan a reanuda extorsion na algun bario 


(infobae) – Cantidad di 
biaha presidente di El 
Salvador, Nayib Bukele a 
bisa cu su pais ta esun mas 


trankilo di e continente. 
Ultimo biaha tabata dia 29 
di september ultimo riba 
su cuenta di X: “El Salva- 


dor ta, pa hopi, e pais mas 
sigur di Latinoamerica...” 


E mandatario y su propagan- 
distanan ta alega cu esaki ta 
e caso pasobra su gobierno a 
logra desarticula e gangnan 
MS13 y Barrio 18. Pero in- 
formenan reciente di polis 
ta desmenti esaki, y ta indica 
mas bien cu e gangnan a re- 
anuda extorsion y nan pres- 
encia den varios bario y co- 
munidad di e pais. 


Extorsion y vigilancia perma- 
nente na barionan cu ta ator- 
menta pa gangnan den ulti- 
mo añanan a cuminsa aparece 


back despues cu e forsanan di 
seguridad di gobierno a logra 
disminui e celnan di gang 
durante un regimen di excep- 
cion cu a cuminsa na maart di 
2022. 


Marvin Reyes, directivo di 
Movemento di Trahador di 
Polis Nacional Civil (MTP), 
un organisacion reuniendo 
decenas di polis y cu a mustra 
di ta critico di algun politica 
di gobierno di Bukele, a indi- 
ca cu nan a ricibi denuncia di 
agentenan desplega na henter 
e pais y di ciudadanonan in- 
dicando cu algun cel – mane- 
ra ta conoci den argot policial 


na El Salvador – a bolbe haya 
espacio suficiente pa reactiva 
nan actividadnan criminal, 
sobre todo extorsion riba 
bisiña y negoshi chikito. Ex- 
torsion ta e alimento finan- 
ciero principal di e gruponan 
aki, segun a demostra den 
decenas di estudio y casonan 
hudicial desde cu e gangnan 
di hoben Centro Americano 
a surgi riba cayanan di Los 
Angeles, Merca, y a migra na 
otro ciudad di Merca y pais- 
nan di nort Centro Ameri- 
cano debi na e politicanan di 
deportacion masivo ehecuta 
pa administracionnan di Bill 
Clinton y George W. Bush. 


Mexico: Mega-caravana cu mas di 10mil 
migrante a sali caminda pa Merca den 
ultimo siman 


(infobae) – Den ultimo si- 
man, como 10mil migran- 
te a sali for di Chiapas 
cu meta pa yega Merca a 
traves di su frontera cu 
Mexico. Apenas dialuna 
30 di october, ta conoci cu 
un grupo a sali, componi 
di entre 3,500 y 5mil per- 
sona procediente di Cuba, 
El Salvador, Guatemala, 
Haiti, Honduras y Vene- 
zuela, principalmente. 


Ayera marduga, dia 5 di no- 
vember, a sali for di Tapach- 
ula otro grupo grandi di mi- 


grante – calcula entre 5mil y 
6mil persona – cu lo alcansa 
na Huixtla otro 5mil cu a sali 
un siman prome. Unabes cu 
ambos grupo ta hunto, ta bay 
forma e “caravana mama”, 
considera esun di mas grandi 
cu a sali for di e estado aki 
den sur oost den transcurso 
di e aña aki. 


Defensor di derechonan hu- 
man, Irineo Mujica, ken 
ta organisa y ta compaña e 
caravananan, a bisa cu e ex- 
odonan aki ta consecuencia 
di e rechaso di autoridadnan 


pa agilisa e entrega di docu- 
mento di regularisacion di 
status migratorio, anto e ora 
ey hopi di e stranheronan ta 
haya nan mes obliga pa biba 
riba cayanan di Chiapas, y/of 
despues sali den grupo bay- 
endo e pais nort. 


“Cu e tipo di accionnan aki 
nos ta purbando di salba bida 
(...). [Autoridadnan] a ignora 
e problema y a laga e migran- 
tenan atrapa,” segun e activ- 
ista Mexicano a apunta na e 
agencia di noticia Associated 
Press. 


Segun un rapport di N+, e 
mas di 10mil migrante cu a 
sali den un caravana durante 
ultimo siman ta spera cu au- 
toridadnan Mexicano por 
duna respuesta awe dialuna 6 


di november na nan solicitud 
di visa pa motibonan human- 
itario. De lo contrario, nan ta 
menasa cu ehecuta protesta 
y ceramento di caretera na 
Chiapas. 


regional a11 


Dialuna 6 november 2023 


Venezuela: A bolbe captura alias ‘Satanas’, sicario di Tren de Aragua cu 
a huy di prison na cuatro pais 


(NTN24) – Jose Manuel 
Vera Sulbaran, alias ‘Sa- 
tanas’, un Venezolano in- 
tegrante di e banda crimi- 
nal conoci como e Tren 
de Aragua, tabata busca 
pa autoridadnan di varios 
pais di America Latino pa 
un cantidad di masacre, 
mas di 18 asesinato, extor- 
sion, trafico di persona y 
di arma cu ta atribui na 
dje den e region. 


Desde aña 2015, Satanas a 
logra burla di seguridad na 
prison di al menos tres pais. 
E prome biaha cu el a ehecuta 
un escape tabata tempo cu e 
tabata detenido na e prison di 
Tocoron, ubica den estado di 
Aragua, Venezuela, unda el a 
rementa dos granada y a logra 
huy. E episodio aki a laga atras 
siete detenido fayecido y a ac- 
tiva un alerta di Interpol riba 
Satanas pa su detencion in- 
mediato. 


Su habilidad pa huy a hib’e na 
Peru, Chile y Colombia. Na 
2019, el a keda deteni na Peru 


pa su presunto participacion 
den e crimen di un funcio- 
nario di polis na Lima. Ade- 
mas a vincula su persona na e 
secuestro di un famia na nan 
propio cas pa horta. Pero dos 
aña despues, el a huy. 


Na maart di 2022, el a cay na 
Chile y a keda traslada for 
di prison di Alto Hospicio 
na e Region Metropolitano. 


Maske a prepara e operacion 
di traslado aki minuciosa- 
mente, y a acus’e di asocia- 
cion ilicito, secuestro extorsi- 
vo, robo cu intimidacion, se- 
cuestro cu homicidio, usur- 
pacion di identidad, posesion 
ilegal di arma di candela, 
posesion ilegal di municion y 
trata di persona cu fin di ex- 
plotacion sexual, asina mes el 
a bolbe logra huy prome cu 


por a extradit’e pa Venezuela. 


Weekend ultimo, polis di Ec- 
uador a anuncia cu a logra 
bolbe captura Vera Sulbaran. 
Segun director di Investiga- 
cion di Polis Ecuatoriano, 
Freddy Zarzosa a indica du- 
rante un rueda di prensa, a 
detene e suheto na e ciudad 
Andino di Loja, cu ta ubica 
den sur di e pais. 


Coordinacionnan 
entre 
e 
Gaula (Gruponan di Accion 
Unifica pa Libertad Personal) 
di polis di Colombia, y Un- 
ase (Unidad Anti-Secuestro 
y Extersion) di polis di Ec- 
uador, a permiti pa elabora e 
operacion pa asina ubica alias 
‘Satanas’ na Loja. E identidad 
a keda corobora cu su finger- 
print (huella dactiloscopico). 


Segun reportahenan, e suhe- 
to lo a drenta Ecuador di 
manera ilegal y haciendo uso 
di un identidad falso, como 
dos luna atras. Y despues di a 
keda na e ciudadnan den cos- 
ta di Guayaquil y Portoviejo, 
e lo a biaha na Loja den com- 
pania di un pareha sentimen- 
tal, pa desaroya “actividadnan 
normal.” 


A traslada alias ‘Satanas’ na e 
ciudad di Tulcan, cu ta ubica 
den frontera cu Colombia, pa 
asina haci entrega di su per- 
sona na e autoridadnan core- 
spondiente di e pais en cues- 
tion. 

Despues di 13 aña, ELMAR ta relansa su evento di Open Dag 
pa e comunidad di Aruba 


ELMAR ta entusiasma pa invita 
e comunidad di Aruba pa nos 
Open Dag cu lo tuma lugar riba 
diasabra 25 di november 2023 for 
di 9or di mainta pa 5or di atardi 
na ELMAR Oranjestad. 


ELMAR ta bay conmemora 100 aña 
di distribucion di coriente na Aruba 
cu un Open Dag. E prome experien- 
cia cu luz y coriente na Aruba a cum- 
insa cu e fundacion di Aruba Gold 
Company na Balashi. Na 1923-1924, 
un inversionista Hulandes nombra 
A.J.P. van Meeteren a haya e permiso 
pa funda e prome empresa di cori- 
ente na Aruba. E planta di coriente 
tabata conta cu 1 mashin cu tabata 
genera suficiente coriente pa rond di 
50 poste di luz. Un historia di 27 aña 
prome cu nos compania local EL- 
MAR, manera nos conoce esaki awe, 
e empresa aki a hunga un papel vital 
den e inicio di distribucion di cori- 
ente na Aruba. 
Pa cuminsa conmemora un siglo di 
distribucion di coriente riba nos isla, 
ELMAR ta orguyoso pa anuncia e 
relansamento di nos Open Dag. E 
evento aki ta completamente gratis 


y ta habri pa henter e comunidad di 
Aruba. 


Durante e evento aki, bishitantenan 
lo tin e oportunidad di explora e 
mundo di coriente cu: 
•	 
Demostracionnan di distribu- 
cion di coriente 
•	 
Booths cu ta brinda informacion 
practico di e industria 
•	 
Un variedad di atraccionnan pa 
mucha 
•	 
Un bar y cushina bon surti di 
Aruba Lions Club 
•	 
Y entretenimento live cu Youth 
Xtreme (YX3M)! 


Nos Open Dag ta presenta un opor- 
tunidad unico pa conoce e team di 
ELMAR, e profesionalnan dedica 
tras di distribucion di coriente na 
Aruba, y pa sinti e energia cu ta uni 
nos comunidad. Marca bo calen- 
dario pa nos Open Dag riba 25 di 
november. Nos ta warda bo! 


Pa mas informacion y actualisa- 
cionnan tocante e evento aki, bishita 
nos pagina di Facebook: N.V. EL- 
MAR. 


Kiwanis Club of Palm Beach “Over the Moon”Charity Golf event 


Diabierna 
ultimo, 
Ki- 
wanis Club of Palm Beach 
tawata anfitrion di su di 
2 edicion di “Over the 
Moon” charity golf na 
Tierra del Sol. Contribuy- 
entenan a hunga golf y 
participa den otro activi- 
dadnan bou di luna yen cu 
e meta pa recauda fondo 
pa sigui sostene proyec- 
tonan di Kiwanis Palm 
Beach, pero en particular 
e proyectonan emblem- 
atico: “StimaMi GuiaMi” 
y “Child Car Seat”. 


Kiwanis ta para pa muchan- 
an y manera tur actividad 
di FUNdraising di Kiwan- 
is club of Palm Beach, tur 
fondo recauda ta bay 100% 
bek den comunidad, pero en 
particular nos muchanan cu 
mester di dje. E biaha aki, e 
fondonan recauda lo bay pa 
sostene “StimaMi GuiaMi”, 
cu ta un programa den cual e 
meta principal ta pa reenforsa 
e relacion entre mayornan y 
nan yiu(nan). Alabes den e 
programa mayornan ta haya 
conseho riba tereno di salud 


den e prome fasenan di desaroyo di e mucha. 
E otro parti di e fondonan, lo wordo inver- 
ti den e proyecto di “Child Car Seat”, cual 
proyecto tin e meta pa conscientisa mayornan 
ariba uzo di “Child Car Seat” pa proteha nos 
muchanan den trafico. 


Over the Moon Night golf 
E teamnan a subi e cancha di golf, pa e asi- 
na yama “Tee-Off”, cual tawata planea pa 
7:30pm en punto, y asina duna inicio na e 
competencia. Teamnan di 4 hungador, den 
formato di e asina yama “4-man scramble”, 
a haya nan balanan estilo “glow in the dark” 
y nan score card pa asina na final por a saca e 
team ganador. 


Chipping, putting, Closest to the hole 
Despues di e competencia riba e cancha di 
golf di Tierra den Sol, e contribuyentenan a 
topa otro den patio di e restaurant di Tierra 
del Sol, pa disfruta di un dushi cuminda y 
algo di bebe. Aki ta caminda a cuminsa di bi- 
aha cu e competencia di “chipping”, “putting” 
y “closest to the pin”. 


Mester menciona cu e parti competitivo aki ta 
hala hopi atencion bou di e golfistanan, cu e 
tension y presion necesario. 


Un danki ta bay na e patrocinadonan princi- 
pal “hole sponsors”, cu a haci e anochi uno 
sumamente exitoso tanto den e aspecto di or- 


ganisacion, como e aspecto di recaudacion di 
fondo. Nos kier a bisa danki na: Dr. Horacio 
Oduber Hospital; Aruba Airport Authority; 
Green Wheels Aruba; ITP Caribbean; CMB 
NV; Papiamento Restaurant; Garage Cen- 
traal; ASD Aruba; HBN LAW; Caoba Real- 
Estate y Complete Solutions. Nan apoyo na 
e proyecto a haci esaki un exito atrobe. Pa fi- 
nalisa e anochi a rifa, cu patrocinio di Green 
Wheels Aruba, un Scooter cu ta 100% Elec- 
trico. 


No por lubida di duna danki tambe na tur 
e otro sponsornan y teamnan cu a participa 
y aporta na e bon causa aki den forma mon- 
etario of den aspectonan operacional y logis- 
tica. Bishita e paginanan di social media di 
Kiwanis Palm Beach pa haya un impresion 
completo di tur esnan cu a haci un contribu- 
cion pa haci e evento uno sumamente grandi 
y exitoso, den cual e meta final ta pa contribui 
na e bienestar di nos muchanan di Aruba. 


Pa mas informacion di Kiwanis Club of Palm 
Beach bishita nos webpage na www.kiwani- 
spalmbeach.com of nos Facebook page na 
www.facebook.com/kiwanispalmbeach 
of 
nos Instagram page www.instagram.com/ki- 
wanispalmbeach. 


HENDE A13 


Dialuna 6 november 2023 


Un lugar Sagrado: 
Kapel di Alto Vista na Aruba ta briya cu luz di panelnan solar 


Kapel di Alto Vista na 
Aruba recientemente a 
haci actualisacion cu in- 
stalacion di panelnan so- 
lar, haciendo Aruba su 
Famoso Kapel briya cu un 
sentido caluroso y espec- 
tacular durante parti ano- 
chi. 


E Famoso Kapel di Alto Vista 
a wordo re - construi den aña 
1952, pero su localidad tin un 
historia hopi mas largo. Esaki 
tawata antes e prome misa di 
Aruba. E Kapel ta carga un 
historia y cultura hopi valioso 
pa nos isla y ta situa na punta 
di un sero cu un bista pa Cos- 
ta di Noord. 


E kapel ta un prueba historico 
di Aruba su rikesa Catolico. 
Awe, no solamente e ta un 
sitio balora y stima pa nos 
localnan pero tambe un des- 
tinacion importante pa varios 
turista, rondona pa e bunitesa 
di nos cadushi nan y un bista 
panoramico 
impresionante 
di nos costa, ofreciendo un 
ambiente di paz pa tur bishi- 
tante. 


Michael Geerman, Projectle- 
ider di Sint Anna Paraochie y 
Alto Vista Chapel, reciente- 
mente a colabora cu Mister 
Green Aruba pa realisa e ac- 


tualisacion di Panelnan Solar. 
E instalacion nobo aki ta un 
logro hopi grandi pa e Kapel, 
mirando e localidad di e es- 
tablecimento, un instalacion 
electrico lo tabata hopi com- 
pleho y lo a costa hopi tempo, 
e instalacion nan di Panelnan 
Solar di Bateria a proba di ta 
e solucion perfecto pa ilu- 
mina e Kapel di Alto di Vista 
durante ora nan di anochi, 
asina brindando e posibilidad 
pa haci bishita despues di ba- 
hada di solo. 


E lugar Sagrado aki regular- 
mente ta wordo ilumina pa 
un sin fin di bela, contribuy- 
endo na un ambiente encan- 
tador. Danki na e iluminacion 
nobo awo bishitante nan por 
disfruta facilmente di e Kapel 
durante ora nan di anochi. 
Kapel di Alto Vista ta ricibi 
tur hende calurosamente, sea 
religioso of no, pa experencia 
e atmosfera di paz y atende e 
sirbishi semanal. 


E actualisacion nan di Pan- 
elnan Solar na Kapel di Alto 
Vista ta marca un stap hopi 
grandi den historia di e Kapel 
y mehora e experencia di cada 
bishitante . E Kapel su luznan 
lo atrae awor mas bishitante 
y lo sigui simbolisa Aruba su 
rikesa. 


Delegacion Hoben di Aruba a bishita Comision Europeo 
Den cuadro di e iniciativa Overseas Countries and Territories Youth Network (OCT-YN) 


Den cuadro di e Comis- 
ion Europeo su iniciativa 
‘Overseas Countries and 
Territories 
Youth 
Net- 
work’ 
(OCT-YN), 
tres 
representante hoben di 
Aruba a bishita Brussel 
pa explora e funciona- 
mento di institucionnan 
Europeo. 
Esaki ta forma parti di e ho- 
ben nan mandato di 1 aña 
unda nan lo atende algun 
webinar pa profundisa nan 
conocemento y competen- 
cia tocante e Union Europeo 
(EU). Ademas, lo facilita 


varios sesion di dialogo hunto 
cu lidernan politico principal 
di EU y brinda e oportunidad 
pa sera conoci cu hobennan 
di OCTs cu ideanan similar. 


E islanan den Reino Hulan- 
des tin e status di Overseas 
Countries and Territories 
(OCT), conoci como ‘pais 
y teritorionan ultramar’ na 
Papiamento. E status aki ta 
conta pa e Aruba, Corsou, 
Sint Maarten y e islanan BES 
(Boneiro, 
Sint 
Eustatius, 
Saba). Pa cu esaki e Comis- 
ion Europeo a selecta un can- 
tidad di representante pa cada 


OCT. Un total di 25 hoben ta 
forma parti di e OCT Youth 
Network, biniendo di OCTs 
asocia cu tres diferente estado 
miembro di e EU. Aruba su 
representantenan pa 2023- 
2024 ta: Delaiah Tromp, 
Aïsha Romero y Mauriëlle 
Tromp. 


Durante e siman di 9-13 di 
october, e delegacion a bishita 
y asisti diferente reunionnan. 
E grupo a haya e oportuni- 
dad di reuni cu Comisario 
Europeo Jutta Urpilainen, 
kende ta encarga di e Di- 
rectorate-General for Inter- 


national Partnerships (DG 
INTPA). 
Adicionalmente 
a sera conoci cu e DG IN- 
TPA Youth Unit y sra. Ann 
Philipps kende ta Presidente 
di e Comision Ehecutivo di e 
Overseas Countries and Ter- 
ritories Association (OCTA). 


E delegacion a atende un se- 
sion informativo na e Comis- 
ion Europeo, unda a ricibi 
informacion tocante e rol di 
e Comision Europeo den e 
Union Europeo. E grupo a 
atende sesionnan interactivo 
unda a informa di e posi- 
bilidadnan cu hobennan na 
Aruba por solicita p’e den- 
tro e cuadro di educacion y 
formacion. Esakinan ta entre 
otro: DiscoverEU, Erasmus, 
European Solidarity Corps, 
y e Blue Book Traineeship. 
Adicionalmente a haya infor- 
macion tocante e fondonan 
cu Aruba ta bin na remarca 
p’e den cuadro di e inicia- 
tivanan di Union Europeo, 
por ehempel e programa 


‘BESTLIFE2030’. 


E bishita pa Brussel tabata 
uno fructifero. Durante e 
proximo aña, Aruba su repre- 
sentantenan lo sigui comparti 
informacion/oportunidadnan 
cu e Union Europeo ta brin- 
da pa e paisnan y teritorionan 
ultramar. 


Pa mas informacion tocante 
e Overseas Countries and 
Territories Youth Network 
(OCT-YN), bishita e web- 
site di e Comision Europeo 
na Overseas Countries and 
Territories Youth Network 
(europa.eu) y e pagina di Ins- 
tagram di OCT-YN Aruba na 
@aruba.octyn. 


Cera conoci cu tur 25 miem- 
bro di e OCT Youth Net- 
work: Members of the Over- 
seas Countries and Territo- 
ries Youth Network (europa. 
eu). 

Lidernan religioso di Aruba 
Pueblo Di Aruba a Bisa “Si” Na Matrimonio Original 


Diabierna atardi 3 di no- 
vember ta marca un dia 
historico pa pueblo di 
Aruba. Pueblo a sali ma- 
salmente pa na un forma 
pacifico laga Gobierno su 
cu e intencion di algun 
Parlamentario pa legali- 
sa matrimonio di mesun 
sexo ta contra e boluntad 
di mayoria di pueblo. 
E comunidad homosexual no 
ta wordo trata diferente pa- 
sobra tin comerciante homo- 
sexual, hefe di departamento 
di 
gobierno 
homosexual, 
abogado homosexual y hopi 


mas kendenan no ta wordo 
stroba den nan trabou. 


Pa loke ta matrimonio di me- 
sun sexo e corte mas halto 
den e asunto aki ya a duna 


su veredicto. Casamento no 
ta un derecho pa un hende 
cu kier casa cu mesun sexo. 
Esey kiermen cu si leynan di 
Aruba no ta permiti casamen- 
to di mesun sexo esaki no ta 
discriminacion. Den casonan 
mester tin trato igual pero 
Corte Europeo pa Derecho 
Humano a bisa cu akin io ta 
trata di casonan igual. 
Pueblo di Aruba no ta desea 
di mira un par di Parlamen- 
tario busca diesun voto pa 
asina haci matrimonio di me- 
sun sexo legal na Aruba. 


E peticion cu lidernan reli- 
gioso den nomber di un gran 
mayoria di e pueblo di Aruba 
ta haci ta pa gobierno pidi 
cooperacion di Parlamento pa 
no trata e proposicion di ley 
matrimonio di mesun sexo te 
ora gobierno haci un sondeo 
representativo den pueblo to- 
cante a topico aki. 


Sikiera e respet aki nos gober- 
nantenan por demostra na 
pueblo. 
Potret: Facebook Hesus Biña 
Nobo. 


Sabiduria den nos alegria 
Skirbi pa Ruthy “Lady Ruth” Vrieswijk-Bergen 


Ken ta gusta lesa buki, hisa dede! Aunke no 
ta tur man ta bay ariba pa mustra nan dede 
cu nan ta gusta lesa, tin ainda hopi cu ta gus- 
ta lesa. Kisas no manera antes, tempo cu no 
tawatatin cellular y computer cu tur sorto di 
weganan electronico digital. Pero......tin cu 
ainda kier crese den nan conosemento, habri 
mas nan mente, sinja mas palabra den nan vo- 
cabulario, goza di mas creatividad, bay den 
aventuranan cu e autor y bira mas y mas sabi. 


Ta ser bisa, cu, un hende cu ta lesa ta pensa pa su 
mes tambe y no ta core pa loco tras di otronan nan 
palabranan cu tin biaha por ta hol y bashi. Lady 
Ruth como mucha a gusta lesa y tawata miembro 
di Biblioteca Nacional hopi pero hopi anja pasa. 
Hunto cu su ruman hombernan, nos bunita y du- 
shi Mama tawata hiba nos cada dos siman asina, pa 
bai cambia buki. Shonnan, e siman di festival di 
buki tey atrobe, anto a cuminsa cu su apertura yen 
di zjeito, amor y alegria den Cas di Cultura, Diasa- 
bra atardi ultimo, den presencia di nos muchanan, 
mayornan, e autornan, ilustradornan y e team din- 
amico di esnan cu lo guia e grupo aki, y hiba nan na 
e varios scolnan pa e autor duna su bunita presen- 
tacion di curason. Meta tawata, ta y lo keda pa sigui 
stimula y inspira nos muchanan pa lesa buki. 


Ki bunita pa a topa cu un foyer di Cas di Cultura 
tur yena cu buki, di nos librerianan local, y bende 
esakinan na prijsnan special. E buki “ Na cas di Car- 
men y Carlos cu un storia skirbi pa Jeroen Hooger- 
werf cu bunita illustracion di Vanessa Paulina. Den 
e buki tin e version tambe na e idioma Hulandes. 
Ki bunita ta tambe e cantica di e festival, e fiesta du- 
shi di buki aki, cu ta trata e tema: “Mi buki, mi cas.” 


Ki bunita e grupo di muchanan a baila riba e tema 
aki, bou guia y supervision di Juffrouw Macy of ta 
Marcie de Jong (disculpa mi si mi no tin e nomber 
correcto). Un bunita show di kita sombre den Cas 
di Cultura, na unda por a mira y scucha e discurso 
cortico bunita di nos flamante minister presidente 
Sra. Evelyn Wever-Croes y tambe di nos ministro 
di Ensenjanza Sr. Endy Croes digitalmente ariba 


screen grandi den Cas di Cultura. 


Locual a capta y toca Lady Ruth su curason, ta, e 
presentacion contamento di storia pa nos dinami- 
co y bunita directora di Biblioteca Nacional Sra. 
Astrid Britten, ( tambe ariba screen) cu a caba di 
cumpli su 20 anjanan como directora di BNA. As- 
trid, chikito di tamanjo, pero grandi di curason, un 
dushi hende cu su harimento dushi ta contagiabo 
pa bo tambe sinti’bo felis! 


Nos tin cu menciona tambe e bunita y simpatico 
Sra. Zetsia Ponson, hefe di e dept. di Arubiana- 
Caribiana di BNA, cu su tremendo comishon di e 
siman di buki. Pabien y danki pa e bon trabao. Cu 
un danki grandi sigur na tur e patrocinadornan cu 
ta kere den nos futuro lidernan, nos muchanan sabi 
cu lo ta un bon adulto y cuidadano un dia. Pabien 
tambe pa e MC, Josie, cu a hasi un bon trabao y co- 
munica cu e publico, specialmente nos muchanan 
tur enthusiasma. 


Tin un total di 16 autor participando na e siman di 
buki aki, cu ya ta den su 31 anjanan di existencia, 
promoviendo lesamento. Fundacion Bon nochi 
Drumi dushi, tambe a hasi un bunita presentacion 
e Diasabra atardi aki, dia 4 di November 2023. E 
“baby” di e.o. nos bunita amiga colega escritor y 
Poeta Olga Buckley, si mi por expresa asina. Awor 
canando y carga pa algun hoben adulto dinamico 
cu amor y pasion pa inspira nos muchanan pa lesa 
buki. 


E Festival di buki pa mucha a cuminsa dia 4 di 
November ultimo y lo dura te Diabierna dia 10 di 
November 2023. Nos ta termina gradiciendo tur e 
scolnan cu ta habri nan porta y curason pa nos 16 
autornan, scolnan cu ta apoya nan alumnonan pa 
lesa buki y bira mas sabi. Danki pa lesa nos prome 
capitulo di e relato encuanto e Festival di buki pa 
mucha. Un pregunta pa nos muchanan: “Muchan- 
an, boso sa ken ta Nelson Mandela”? 


Un “bearhug” grandi, diki gordo pa boso tur!!!! 


riba caya a15 

Yiu problematico deteni 
A causa problema na hospital, accidenta cu auto 
na Sabana Grandi y kima e auto na Sero Compa! 


Diasabra mainta tabata un dia unda 
cu un yiu homber tabata di remate. 
Diasabra den oranan di mainta e tabata 
causa problema na hospital. 


Despues el a accidenta cu auto na Sabana 
Grandi y finalmente el a pega e auto accidenta 
na candela dilanti su cas na Sero Compa. 
Tanto polis como tambe bomberonan a bay 
na e sitio pa paga e candela. 


Como cu e vlamnan tabata bay hopi halto y 
a pega un mata na candela y e por causa daño 
na kabelnan di Elmar, a yama Elmar tambe. 
Mirando tur esakinan polis a deten’e y a bay 
warda di polis cune! 


Polis a detene chauffeur 
burachi cu a pasa dal varios 
auto y a bay dal riba cura 


Diadomingo madruga durante patruya, polis a nota cu 
un Nissan Cube cu a caba di sali for di un club noc- 
turno na Palm Beach y a pasa dal varios auto. 


Polis a bay su tras direccion di Monserat y ora cu kier a bay 
dun’e señal pa para, el a bay dal riba e cura di Del Rey Apart- 
ments. Ora polis a test e chauffeur nan a detene ya cu el a 
surpasa e limite permiti. 
Ademas a confisca e auto cu no tin su papelnan na ordo. 


Polis a yuda chauffeur burachi 
cu a caba di subi auto pa bay 
Pero a lag’e yama familiar pa bin busk’e 


Diasabra anochi a dren- 
ta informe di cu tin un 
homber burachi a caba 
subi tras di stuur di un 
pickup dilanti Lox sing na 
Paradera. Mesora a dirigi 
un patruya na e sitio. 


Na yegada di e patruya ai- 
nda e pickup tabat’ey, po- 


lis a papia cu e chauffeur cu 
a admiti cu e ta basta cansa. 
Polis a puntr’e si e por yama 
un familiar pa bin busk’e. Ela 
yama un ruman y esaki a keda 
di bin busk’e y asina tambe a 
sosode e ruman a bin busk’e 
y a bay cune. 


Polis a sigui cu su patruya. 


Tres hoben arma a agredi otro 2 hoben 
patras di Silla Bar Restaurant 
Un victima a haya un hinca 


Diasabra anochi a drenta informe di un 
pelea patras di Silla Bar Restarant na 
Caya Zuster Candidastraat, mesora a 
dirigi patruyanan na e area. 


Na yegada di e patruya a bin compronde cu 
3 hoben aparentemente di Dakota lo a yega 
di sorpresa agredi e otro 2 hobennan aki y 
nan a purba defende nan mes, pero na dado 


momento e trio lo a mustra nan un arma di 
candela y nan a core bay un di nan a bay patras 
di Silla Bar e otro a core bay te na watertoren. 


Polis a rondia den e area pero no a bin encontra 
cu e trio agresor aki. Polis a hiba ambos warda 
di polis pa eynan tuma e detayenan un poco 
mas trankil incluso esun cu a ricibi un hinca 
den lomba. 


riba caya 

Detencion y problema 
dilanti club nocturno na 
Palm Beach 
Y chauffeur ta core 2 flat tire na Ponton 


Diasabra madruga na ceramento di un club nocturno 
a surgi un problema na Palm Beach y a urgi no menos 
cu 12 polis pa detene un persona, ya cu e detencion no 
a bay facil. 


Memey di esnan presenta polis mester a haci uso di forsa 
bruto unda a causa daño na auto di un persona cu a prefera di 
keda leu. Ademas polis a para un auto coriendo cu a lo menos 
2 flat tire dilanti Sherriff bayendo zuid. Ora a test e chauffeur 
a detene e persona, debi cu a test e chauffeur e tabata bao in- 
fluencia y a detene tambe. 


Den ambos caso a hiba e sospechosonan warda di polis na 
Shaba. 


Durante cu ladron a purba kibra pa drenta 
el a pega soño, mainta a bin hay’e cu e 
herment den man 


Diabierna mainta a dren- 
ta informe di cu tin un 
sospechoso drumi dilanti 
un bar na Eagle cu her- 
ment usa pa kibra drenta 
e lugar den man, mesora a 
dirigi un patruya na e si- 
tio. 


Na yegada di e patruya a bin 
compronde cu e esnan en- 


carga cu e bar a yega y a haya 
un adicto ambulante drumi 
dilanti e lugar y a kere cu ta 
djis drumi el a drumi eynan 
pa e yobida. Unabes e adic- 
to lanta a tuma nota cu nan 
a purba kibra drenta den e 
lugar y e herment usa ta esun 
cu e adicto ambulante tabata 
tin den su man. 


Ora e adicto a ripara y el a 
haya sa cu polis ta bin p'e, esl a 
bay for di e sitio. Polis a busca 
den vecindario pero no a en- 
contra cune. Den corto esey 
kiermen cu durante e ladron 
ta purba kibra pa drenta horta 
el a pega soño cu e herment- 
nan den su mannan. 


Pareha turista den auto di 
huur a keda pega den plas di 
awa na Arashi 


Diahuebs anochi a drenta informe di cu tin un pareha 
den un auto di huur pega den plas di awa na Arashi, 
mesora a dirigi un patruya na e sitio. 


Polis a yama e roadservice di e compania di auto pa bay yuda 
nan. 


Trekker lastrando un low-boy a pasa 
ranca blokinan na rand di rotonde y a 
sigui core bay 


Diabierna atardi a drenta informe di 
un accidente na e paperclip rotonde 
na Sero Patrishi, mesora a dirigi un 
patruya na e sitio. 


Na yegada di e patruya a bin compronde cu 
aki ta trata di un trekker lastrando un low 


boy a pasa destrui e rotonde saliendo pa bay 
for di e rotonde y e blokinan a keda riba 
caminda. Esnan encarga cu e mantencion 
di WVB a keda di hunto cu polis di trafico 
pa atende e chauffeur di e trekker pa cubri 
e gastonan envolvi. 

Premio Excelencia den 
Deporte 2022 ta tuma luga 
dia 10 di november proximo 


Diabierna atardi, duranta Conferencia di Prensa di 
Gobierno di Aruba Minister Endy Croes a presenta 
Premio Excelencia den Deporte (PED) 2022. 


Presente na e ocasion aki tabata vice presidente di Par- 
lamento Sr. Raymond Kamperveern, Parlamentario Sr. 
Alvin Molina, directiva di diferente federacion, IBiSA, 
FFD, FLPD, SSA, Departamento di Enseñansa, Inspectie 
Onderwijs, atletanan nomina y demas invitadonan special. 


Premio Excelencia den Deporte ta reconoce e atletanan 
cu mas a destaca den nan disciplina durante aña 2022. Pa 
aña 2022 un total di 29 federacion a manda nomber di 
nan atletanan cu mas a destaca. E nominadonan ta wordo 
reconoci dia 10 di november den un anochi di gala dedica 
specialmente na nan. Minister Endy Croes a enfatisa cu 
e aña aki e interes tabata hopi grandi, unda cu 29 federa- 
cion a manda oficialmente nan nominadonan conforme e 
rekisitonan. Un total di 130 atleta ta nomina den diferente 
categoria pa aña 2022. 


Comision di hurado: 
E comision encarga pa scoge e ganadonan ta consisti di 
cinco profesional cu tin e afinidad den prensa deportivo. 
E rekisitonan pa saca e ganadonan ta basa riba e siguiente 
reglamentonan: 1. prestacion local, 2. prestacion interna- 
cional y 3. prestacion den comunidad di Aruba. 


Un premio nobo: 
Pa prome biaha ta introduci e categoria entrenado di aña 
unda cu lo reconoce 27 entrenado pa nan contribucion 
den e desaroyo di deporte di Aruba. 


Ceremonia oficial: 
Durante e ceremonia di gala cu ta tuma luga dia 10 di no- 
vember proximo den Renaissance Convention Center lo 
otorga diferente premio, entre otro, medaya y certificado 
pa tur e 130 nominadonan, plakkaat pa e 13 ganadonan, 
plakkaat pa e 27 entrenadonan, plakkaat na e 10 balu- 
artenan deportivo y premionan efectivo. Durante e anochi 
special aki lo rindi homenahe na 10 baluarte deportivo cu a 
dedica gran parti di nan bida den deporte di Aruba. Tambe, 
7 atleta olimpico lo ricibi un certificado y pin for di World 
Olympians Association pa nan esfuerso haci pa promove e 
balornan olimpico. 


Pa finalisa, Pueblo di Aruba ta keda cordialmente invita pa 
sintonisa e anochi mas grandi den deporte di Aruba dia 10 
di november cuminsando pa 8or di anochi en bibo via nos 
planta nacional Tele Aruba y Canal 22. 


21st Aruba Dolphins Age Group Invitational 


Manera ta custumber pa 
hopi aña caba, e club di 
natacion Aruba Dolphins 
Swimming ta organisa su 
competencia internacio- 
nal yama Aruba Dolphins 
Invitational. E aña aki nan 
ta celebrando nan di 21 
aniversario organisando e 
competencia. 


Un cantidad di no menos 
cu 330 atleta di 13 diferente 
ekipo representando 4 pais lo 
bataya e fin di siman aki na 
Piscina Olimpico Roly Biss- 


lik pa mira ken lo bira campe- 
on di e 21th Aruba Dolphins 
Invitational. 


Preparacion di e landadornan 
a cuminsa for di comienso 
di e aña escolar y expectati- 
vanan ta halto. E equiponan 
di exterior cu lo ta presente 
ta Barracudas Aquatics Club 
y Delfins Swim Club di Bo- 
naire, Typhoon Swimming 
Team, Sithoc Swim Club, 
Curacao Sharks Aquatics, 
Bulado Swim Club y Orca’s 
Swim club di Curaçao y Car- 


ib Swim Team di St.Maarten 
Giants 
Aquatics, 
Stingray 
Swimming, Sports 4 U, Bar- 
racuda Synchro y Aruba 
Dolphins ta e ekiponan cu lo 
representa Aruba. 


E programa ta lo siguien- 
te: 
Diabierna atardi 3 november 
2023 warm-up lo start 5 pm 
Apertura y desfile lo ta 6 pm 
y pa 6.30 pm e careda nan lo 
inicia. 
Diasabra 5 november 2022 
parti mainta warm-up lo start 
8.30 am y careda lo inicia 
9.30am. 
Diasabra 5 november 2022 
parti atardi warm-up lo start 
5 pm y careda lo inicia pa 6 
pm. 
Diadomingo 
6 
november 
2022 warm-up lo start pa 8.30 
am y careda lo inicia 9.30 am. 
Entregamento di premio lo 
tuma lugar diadomingo mer- 
dia despues di e competenci- 
anan na piscina mes. 


Directiva di Aruba Dolphins 
Swimming And Waterpolo 
Club ta invita pueblo di Aru- 
ba pa bin presencia e compe- 
tencianan di natacion aki cu 
ta priminti di bira uno suma- 
mente interesante. 


Aruba ta logra dos medaya di plata den vela 
na Weganan Panamericano Santiago 2023 


Riba e ultimo dia di competencia na 
Algarrobo, Chile den e deporte di Vela, 
Aruba ta logra medaya di silver obteni 
pa Philipine van Aanholt den e categoria 
di Sunfish. 


Van Aanholt durante full e siman den su cat- 
egoria a mantene firme na di 2do puesto net 
tras di Peru y den e medal race di diasabra a 


confirma su posicion kedando dilanti di Chile 
y tras di Peru. 


Cu e resultado di diasabra, e deporte di vela 
ta obtene pa Aruba dos medaya di plata aki na 
Weganan Panamericano Santiago 2023. 


Texto y potret di Comite Olimpico Arubano. 

Bolichero Kamilah Dammers 
ta cay net afor pa competi pa 
un medaya Panamericano 


Despues di un tremendo prome dia di competencia 
lamentablemente nos bolichero Kamilah Dammers 
no por a mantene e bentaha aki riba e di dos dia 
den e Happy Bowling Palace na Santiago. Nos boli- 
chero Kamilah Dammers no ta logra posiciona su 
mes entre e 4 mihor bolicheronan di e continente 
America. 


Diasabra mainta, Kamilah y Abigail a hunga nan restante 
8 wega di 16 pa asina purba na finalisa entre e prome 4 
bolicheronan cu lo bay disputa e final pa medaya. Mester 
bisa cu den e prome dos rond, Kamilah a cuminsa hopi 
slow cu puntuacion di 177 y 156 pin mientras Abigail si 
tabata mas mihor cu pin nan tira di 186 y 191. Den wega 
3 y 4, Kamilah ta tira pa un 179 pin y 187 pin mientras cu 
Abigail a tira 169 pin y 178 pin. Na mitad di e di dos dia, 
Kamilah a baha di posicion y tabata na di 5 lugar mientras 
cu Abigail a tambe a baha di posiciona unda e la ocupa un 
di 23 lugar. 


Den e di dos mitad, Kamilah a cuminsa tira su wega mes- 
cos cu e dia anterior unda e ta habri un un wega fabuloso 
riba 200 cu 224 pin. Di otro banda Abigail a tira abou pa 
161. Na di 14 wega, Kamilah ta tira 186 pin mientras Abi- 
gail ta subi cu 203 pin. Un wega sublime di 247 pin den e 
di 15 wega ta pone Kamilah crece. Di otro banda Abigail 
a tira un 188 pin. 


Mester bisa cu den e wega desicivo cual tabata wega num- 
ber 16, Kamilah y e mericano Clemmer tabata casi igual 
na pin. Den e ultimo wega aki e mericano ta tira un wega 
sublime unda Kamilah ta tira un wega di 194 pin cual no 
tabata suficiente pa logra e final unda e 4 mihornan ta cla- 
sifica, Kamilah ta keda net afor cu un di 5 lugar overall. 
Abigail Dammers ta tira un wega di 160 y ta keda na di 24 
lugar overall. 


Mas cu claro un disapunto grandi pa Kamilah mirando cu 
ayera ainda e tabata lidera e competencia mientras awe e 
strike nan simplemente no kier a cay. 


Texto y potret di Comite Olimpico Arubano. 


Ethan Westera ta ricibi medaya di plata den 
IQfoil na weganan Panamericano Santiago 2023 


Despues di un siman largo 
di bataya contra e atleta- 
nan grandi di continente, 
Ethan ta logra clasifica 
directamente pa e final 
race y asina garantisa su 
medaya. 


Durante un careda hopi in- 
tenso pa dicidi e color di 
medaya, Ethan ta logra gana 
e prome medaya di plata pa 
Aruba den historia di Pana- 
mericano. Esaki ta bira Aruba 
su di dos medaya den histo- 
ria na e nivel aki, cu e prome 
siendo esun di Bronze den 
2019 na Lima Peru. 


Ta importante di remarca cu 
Ethan a gana su cupo Olim- 
pico tambe como e la gana 
e cupo Norte Americano, 
door di a gan su contricante 
Americano den final. 


Un pabien pa Ethan pa e 
logro historico aki. 


Texto y potret di Comite 
Olimpico Arubano. 


Karateka Rob Timmermas ta logra medaya di 
Brons pa Aruba den Weganan Panamericano 


Un diasabra di medaya pa 
Aruba na Santiago, Chile 
den e Weganan Panameri- 
cano 2023. Despues di e 
celebra e medaya di Plata 
na Algarrobo, cu Phili- 
pine van Aanholt, tabata 
e karateka Rob Timmer- 
mans cu a mira accion 
den e Centro de Deporte 
di Combate na Santiago. 


Mester bisa cu Rob bou guia 
di su tata Pascal a cuminsa 
contra un di e faboritonan 
esta Brazil y aki Rob ta ataca 
bon y ta counter e Brasilero 
pa e prome punto. Despues 
e Brasilero ta empata 1 - 1 
pero ni algun rato despues 


Rob ta piki su di dos punto 
pa e 2 - 1 pa mantene e ven- 
taha comodo y gana e prome 
combate. Ta bon pa remarca 
cu cada combate ta dura 3 
minuut. Den e di dos com- 
bate, Rob a enfrenta un otro 
grandi cu ta Colombia. Aki 
Rob ta domina e combate por 
completo unda no a duna e 
contricante chens pa ataca y 
ta anota 2 punto tras di otro 
pa piki su di dos victoria den 
e Panamericano aki. 


Den su ultimo combate di e 
rond preliminar, Rob ta brin- 
ga contra Nicaragua unda cu 
e ta domina e Nicaraguense 
durante tres minuut largo. 


Notable ta cu Rob ta bringa 
hopi strategico y cu hopi pa- 
senshi ta anota su punto nan 
sin mustra desesperacion. E 
ta bringa concentra y coy su 
puntonan na momentonan 
oportuno. Rob ta gana su 
contrincante di Nicaragua 3 - 
1 y clasifica pa e ronda semi- 
final. 


Den e semi-final, Rob ta en- 
frenta Brazil pa e mira ken lo 
bira e finalista pa disputa pa 
medaya di Oro den e Panam 
Games Santiago 2023. Aki 
den un bon combate Rob ta 
bay all out pero e Brasilero 
tabata simplemente mihor 
unda Rob ta perde 7 - 1 y ta 
keda cu medaya di Brons pa 
Aruba. 


Texto y potret di Comite Olim- 
pico Arubano. 

Partido AVP: 
Eman su mision pa Hulanda a inicia na VNO 


Dialuna atardi e lider di 
Partido di Pueblo Aruba- 
no (AVP), mr. Mike Eman 
a realisa un bishita na 
sede di Vertegenwoordig- 
ing Nederland in Aruba 
(VNO) pa loke el a de- 
scribi como un encuentro 
masha fructifero cu e rep- 
resentante di Hulanda na 
Aruba. 


Eman ta considera esaki mo- 
mentonan importante ya cu 
e mesun atardi a sali rumbo 
pa Hulanda unda kier trece 
diferente punto dilanti cu e 
obhetivo di habri caminda pa 
pensamento mas construc- 
tivo y un alivio pa e situacion 
cu nos pais ta aden. Pa AVP 
ta importante ta continu- 
amente inverti den e relacion 
cu Reino y p’esey e agenda di 
e biaha aki ta inclui bishita na 
amigonan di Aruba na Hu- 
landa y institutonan, manera 
entre otro, e directiva actual 
y anterior di e Sociaal Cul- 
tureel Plan Bureau di e pais. 


E lider di fraccion di AVP a 


entrega un nota cu e obhetivo 
y vision di e bishita di carac- 
ter politico na e representante 
di Hulanda y lo haci mescos 
na Hulanda mes, pa asina 
ofrece transparencia y confi- 
anza. Den e nota ta articula e 
vision di un reconexion entre 
e desaroyo economico, e de- 
saroyo politico y e realidad cu 
nos pais ta bibando. Aspecto 
di pobresa, adultonan mayor, 
seguro medico y enseñansa, 
entre otro. Eman: Den tem- 
po di nos gobernacion Hu- 
landa tabata hopi na altura di 
aspiracion cu nos tin pa un 
calidad di bida pa Aruba, pa 
conecta e cifranan economi- 
co na e bienestar general, na e 
bon comun. P’esey nos tabata 
tin renobacion di bario, repa- 
ratietoeslag, reduccion riba 
studielening, renobacion di 
centro di ciudad, mehoracion 
di poder di compras y mas.” 


AVP kier yuda crea e ambi- 
ente positivo atrobe caminda 
por habri porta pa Hulanda 
participa den pensa hunto cu 
Aruba, no unicamente riba e 


presupuesto. Por ehempel, 
con por mehora e calidad di 
bida y sigura cu pensionado 
tin un entrada husto. Despu- 
es di publicacionnan di rap- 
portnan manera di Sociaal 
Cultureel Planbureau y Om- 
budsman Hulanda a sinti su 
mes responsabel pa e besta- 
ansminimum. Na Boneiro ta 
bay subi e salario minimo na 
practicamente dobel di Aru- 
ba. Esey a sosode despues cu 
rapportnan a bin dilanti danki 
na un Sociaal Cultureel Plan 
Bureau. “E ora ey Hulanda 
tambe lo tin un bista riba e 
necesidadnan socioeconom- 
ico di nos pais; kico ta come 
y bebe na Aruba y kico ta e 
deseo di e pueblo,” Eman a 
indica. 


Partido AVP tin un trayec- 
toria di logro cu Hulanda. 
Durante su mandato TNO 
a establece na Aruba, KLM 
a 
reinicia 
su 
vuelonan, 
Schiphol a fortalece su ac- 
tividadnan na Aruba y cu nos 
aeropuerto, mescos cu Porta 
Amsterdam y Scheepvaart 


School Rotterdam a haci pa 
APA, Rietveld Academie cu 
arte y asina tin muestra cu 
por traha constructivamente 
cu Hulanda. Esey cosnan cu 
a ser logra durante Gober- 
nacion di Minister President 
Eman, p’esey e tin confianza 
cu cambio di gobernacion na 
Aruba por bolbe crea e rela- 
cionnan constructivo aki cu 
Hulanda. Durante e bishita 
aki, Eman lo tin encuentro cu 
figuranan cu tabata crucial e 
tempo ey pa asina reestablece 
contacto y crea un perspec- 


tiva nobo den e relacionnan 
den Reino. 


Eman: “E mision di AVP no 
ta manera a mira di otro par- 
tido politico, bay pa defama 
otro politico of gobernante; e 
ta pa inverti den futuro. E fase 
di transicion cu Hulanda ta 
aden ta hustamente esun mas 
fertil pa un vision nobo pa cu 
e realidad actual, pero tambe 
con pa pone e bon comun di 
pueblo como meta,” Eman a 
accentua algun promer cu e a 
sali pa Hulanda. 


Lider di partido Curpa Eric Ras: 
Partido Curpa ta e unico partido cu ta para firme 
contra matrimonio di mesun sexo 


Prome cu 2016 no tabata tin nin- 
gun lucha contra di e matrimonio 
di mesun sexo. Hulanda a aproba 
e ley di matrimonio di mesun 
sexo dia 1 april 2001. PvdA ta esun 
a cu cuminsa cu e proyecto di ley 
aki. Un partido politico grandi 
y awe a bira un partido chikito. 
Hulanda semper a pone presion 
riba islanan di Caribe Hulandes 
pa legalisa e matrimonio aki. 


Iglesianan Cristian di Aruba (ICA) 
ta organisa un manifestacion di 3 di 
november 2023 despues di a reuni cu 
parlamentarionan Tevreden, Berlis 
y Guedez di partido MEP pa busca 
moda di para e matrimonio di mesun 
sexo. Tambe ICA a reuni na Parla- 
mento cu e parlamentarionan y for 
di e contestanan nos por conclui cu 
mayoria parlamentarionan ta na fabor 
di e matrimonio di mesun sexo. Parla- 
mentarionan ta usa e palabra igualdad 
y ta mesun palabra cu ta cay bao nr. 5 
di Sustainable Development Goals of 
metanan di Desaroyo Sostenibel. Go- 
bierno completo ta kere den e agenda 


aki. Nos prome minister a reuni dife- 
rente biaha riba e puntonan di agenda 
2030. Mayoria partidonan politico ta 
apoya e agenda globalista aki. 
E caso lo bin dilanti dia 10 di no- 
vember 2023 den corte di casacion y 
probablemente den luna di december 
2023 lo tin e sentencia. Mientras tanto 
nos sa cu e ley a bay raad van advies pa 
conseho y lo ta na Parlamento caba pa 
wordo trata. Si sentencia cay na fabor 
di e cristiannan ainda nos Parlamento 
lo por trata e ley aki. Dia 8 di septem- 
ber 2016, 11 parlamentario a vota na 
fabor di e geregistreerd partnerschap. 
Dia 1 di maart 2021, 17 parlamentario 


a vota na fabor pa e geregistreerd part- 
nerschap drenta na vigor. Nos di par- 
tido Curpa ta kere cu tin entre 15 pa 
16 parlamentario lo vota na fabor pa 
e matrimonio di mesun sexo wordo 
aproba. E agenda aki ta bay mas leu 
cu e matrimonio di mesun sexo y por 
conta cu e siguiente stap ta pa legalisa 
pedofil. E agenda aki ta pa influencia 
nos yiunan di entre 5 pa 8 aña y p'esey 
ta pusha pa bruha nos muchanan na 
scol cual ta sosode caba. 
Durante 2 eleccion e pastornan aki a 
dividi e pueblo cristian pa vota pa par- 
tidonan MEP y AVP menos pa par- 
tido Curpa. E manifestacion di diado- 
mingo 4 di september 2016 nos por a 
mira cu gran parti di esnan presente 
tabata e catoliconan paso e mesun 
pastornan aki a boycott e manifesta- 
cion. Un pabien grandi na e grupo 
catolico aki pa nan curashi. Awor nan 
mes ta organisa un manifestacion 
paso nan a mira cu a tira demasiado 
awa den biña y loke a keda ta mucho 
mas awa y masha poco biña. 
Nos di partido Curpa ta kere cu e 18 
mil personanan cu a firma, pa bay ca- 


sacion y cu ta contra di e matrimonio 
di mesun sexo, no por sigui vota pa un 
partido politico cu ta contra leynan di 
Dios. Vota pa un partido politico cu ta 
bay contra leynan di Dios ta significa 
desobedece Dios. Awe e pueblo cris- 
tian ta sinta cu e consecuencia pa via 
di a vota pa partidonan politico cu 
solamente ta interesa den voto di e 
pueblo cristian pero no tin respeta pa 
leynan di Dios cu ta sagrado. Vota pa 
partidonan politico aki no ta un op- 
cion mas. Pa Aruba prospera mester 
honra Dios y cu echo. E 18 mil firma 
sigur sigur lo representa un 6 asien- 
to den e siguiente eleccion cu ainda 
un chens pa un restzetel e ta bira 7 
asiento. Un voto pa partido Curpa ta 
un voto pa bienestar di e famia crea 
pa Dios y lo garantisa bienestar di nos 
yiunan. Pa partido Curpa leynan cu ta 
bay contra leynan di Dios no ta ne- 
gociabel. Un cos ta sigur cu e parla- 
mentarionan supuestamente cristian 
aki lo no sali na defensa di e pueblo 
cristian. Nan lo tin cu duna cuenta na 
Dios. Partido Curpa e unico alterna- 
tiva. 

Resultado Sorteo 
4 y 5 november 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



3 



6830 


Sorteo # 4084 


Sorteo # 958 


Virgo 


X2 


321 


Sorteo # 4084 


Sorteo # 2140 


9608 


8866 


Sorteo # 4084 


5862 


9883 


X2 


1546 


31 
Letter 
F 


0 
0 


32 


1233 


0 
6 


158 


0 
0 
0 
0 
0 





x match 4 
52.000,- 


Proximo Jackpot 


Sorteo # 


Sorteo # 6290 


Sorteo # 


x afl 8,00 


Mega Ball: 


Proximo Jackpot 


425.000,- 


x match 4 


7951 


Sorteo # 5891 


Sorteo # 821 


x afl. 500,00 


x afl.15,00 
x afl 50.00 


Virgo 


FP 


351 


x Jackpot 


Sorteo # 8088 
Sorteo # 2438 


Sorteo # 1837 


7618 


8546 


Sorteo # 7132 


8745 


x Jackpot 


x match 4 
x afl. 12,00 


Joker 


7333 
1.700.000,- 


x Jackpot 
x match 4+ 


Proximo Jackpot 


FP 
13-14-15-20-27 


01-08-09-22-33 


4333 


Afl. 575.000,- 


Letter 


0 
0 
0 


0 


0 
5 


62 


0 
0 
0 
0 
0 



3 



X2 
07-22-23-24-29 


5389 


Joker 


9066 
1.700.000,- 


x Jackpot 
x match 4+ 


Proximo Jackpot 


X2 


500 


x Jackpot 


Sorteo # 4085 
Sorteo # 


Sorteo # 2141 


9209 


0397 


Sorteo # 4085 


1388 


x Jackpot 


x match 4 
x afl. 12,00 


0102 


Sorteo # 4085 


Sorteo # 959 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball 


Proximo Jackpot 


425.000,- 


x match 4 


x match 4 
54.000,- 


Proximo Jackpot 


Sorteo # 


Sorteo # 6291 


Afl. 575.000,- 


diario 
Korsou 
super4 
flamingo 


2503 
7394 
1028 
0773 
4822 
2758 
super5 
4435 
3668 
3509 
- 
9946 


diario 
Korsou 
super4 
flamingo 


6235 
4966 
7033 
0404 
6151 
3089 
super5 
5944 
9203 
2140 
16451 
9873 


diadomingo 


Yuda nombra e plaza nobo na crusada di Wilhelminastraat y 
Columbusstraat 


Minister Geoffrey Wever 
a anuncia un concurso cu 
ta duna oportunidad na 
pueblo di Aruba honra 
un baluarte di e ciudad di 
Oranjestad, door di nombra 
un e plaza nobo. E plaza ta 
keda na e crusada di Wil- 
helminastraat y Colum- 
bustraat, un lugar conoci 
y frecuenta den e ciudad 
pa local y turista. 
Gobierno di Aruba ta busca 
propuestanan cu ta celebra y 
reconoce un baluarte (perso- 
na of simbolo importante) di 
Oranjestad. Ta importante cu 
bo propuesta ta algo cu ta res- 
ona cu e comunidad local y cu 
e tin un significado profundo 
pa e habitantenan di e ciudad 
y pa e bishitantenan tambe. Si 
bo tin un idea pa un nomber cu 
ta satisface e criterianan abou 
menciona, bo mester registra. 
Tin un formulario obtenibel na 
Bestuurskantoor (Cocolishi) 
of online via link disponibel 
riba Minister Geoffrey Wever 
su pagina social. Pa por par- 
ticipa mester tene cuente cu e 


siguiente reglanan; 
Directiva y criterio: Tin un 
maximo di dos palabra pa 
e nomber di plaza someti. 
Nomber mester ta original 
(sin infringi derecho di autor) 
y mester refleha cultura, histo- 
ria of significado di Oranjes- 
tad. Nombernan controversial, 
of topiconan no ta permiti. Ta 
tene cuenta cu facilidad di pro- 
nunciacion y memorisacion. 
Participacion y eligibilidad: 
Tur hende cu ta interesa por 
participa den e concurso aki. 
Personanan cu ta haci suger- 
encia mester ta mayor di edad 


(18+). Solamente un propues- 
ta pa persona ta ser considera. 
Top of Form 
Bottom of Form 
Hunto cu bo registro, bo 
mester manda bo propuesta. 
Bo por prepara un argumen- 
to convincente cortico pa bo 
eleccion di nomber, detayando 
pakico e ta adecuado y/of con 
ta honra e cultura y historia 
di Oranjestad. Peticion pa un 
nomber di caya of plaza mester 
wordo haci na e Comision di 
Nomber di Caya pa por ricibi 
un apoyo, e.o. e habitantenan 
na e sitio mester a wordo 


consulta. E principionan cu 
e “straatnaamcommissie” ta 
mantene na ora di nombra un 
caya of plaza tras di un persona, 
ta lo siguiente: 
1) E persona mester a fayece 
caba of ta mas bieu cu 85 aña; 
2) E persona cu ta wordo 
nombra mester a duna un 
contribuicion relevante na e 
comunidad; 
3) E persona en cuestion mes- 
ter a traha trabou di boluntario 
cu ta beneficia e comunidad, 
y no pasobra esaki tabata su 
trabou of cu e lo a cobra di dje; 
4) E persona mester ta un uno 
Mercado di 
buki 


Pa tur amante di buki, 
biblioteca ta organisa su 
Mercado di Buki segunda 
mano di dia 6 pa dia 10 
di november. Esaki ta pa 
1 siman so na biblioteca 
publico na Playa y tambe 
sucursal San Nicolas. 


E mercado ta habri segun 
orario regular di biblioteca. 
Un bunita oportunidad pa 
busca den un cantidad grandi 
di buki pa algo interesante y 
diferente. Tin tesoro sigur 
sigur! 


Bukinan ta bay na prijs di 1 
florin pa buki. Bishitantenan 
por busca den un coleccion 
grandi di buki di tur topico. 
Tin algo pa tur gusto y in- 
teres. 


Pues, di 8or di mainta pa 5or 
di atardi. Orario anochi na 
Playa ta dialuna y diaranson 
te 7or. Biblioteca San Nico- 
las ta habri di 8or pa 5or. 
Diamars y diahuebs di 1or pa 
7or. Bo ta bon bini! 


respeta den e comunidad y tin 
afiliacion fuerte cu Oranjes- 
tad; 
5) Nombernan di caya exis- 
tente no lo wordo cambia. 
Na banda di un premio chiki- 
to, e ganador di e concurso lo 
tin e satisfaccion di sa cu nan 
propuesta a ser eligi como e 
nomber permanente di e pla- 
za, un honor duradero y un 
contribucion significativo na 
e patrimonio cultural y social 
di Oranjestad. 


SERVICIO A21 


Dialuna 6 november 2023 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Lucas 
Tel. 584 5119 


TA BENDE 
Camisa, Carson, Short 
100% lino italy 
Koyari #22 (Sasaki) 
Tel. 592 5371 
_________________________ 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


TA BENDE 
Caha di orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Pronostico di tempo 


Tempo: 
Variablemente 
nubia 
cu 
chance pa algun awasero 
breve. 
Temperatura maximo 31 gra- 
do Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 32 pa 42 grado Celsius. 
UV index: 9 
Bahada di solo: 6:12pm. 
Subida di solo: 6:34am. 
Biento: 
Modera for di direccionan 
generalmente oost; forsa 3 
te 4 (12 te 30 km/ora, 7 te 16 
nudo). 
Durante dia basta fuerte te 


posiblemente fuerte den raf- 
aga; forsa 5 te 6 (31 te 50 km/ 
ora, 17 te 27 nudo). 
Situacion general di tem- 
po: 
Un disturbio na diferente 
nivel di atmosfera lo trece 
humedad den region. Esaki 
lo pone cu temporalmente 
mas nubia lo pasa over di e 
isla cu principalmente den 
oranan di marduga y mainta 
trempan chance pa algun 
awasero pasahero te breve. 
No por exclui e leve posi- 
bilidad di lamper cu strena. 
Localmente awasero por ta 
modera te fuerte y causa mo- 
lester ya cu e suela ta satura 
na diferente caminda. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 4 pa 
5 pia. 

Dialuna 6 november 2023 obituArio 


Bendicion y bondad di Señor ta 
compañami tur dia di mi bida, lo mi 
biba den cas di Señor henter mi bida 
largo 
Lagrima y flornan por seca, su 
recuerdonan y tur loke el a haci y 
significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di 
DJ’E mi salbacion ta bin” 
Salmo 62:1 


Albertus Nicolaas van Eijden 
Beter bekend als: “Ab” 
*09-06-1948 - †30-10-2023 


Moeder: 
†Catharina Pronk 
Vader: 
†Johannes van Eijden 


Kinderen: Niels van Eijden 
†Walter van Eijden 
Isabella van Eijden en Kevin Maduro 


Broers en zussen: Martha van Eijden 
†Nico van Eijden 
†Joep van Eijden 
En verdere broers en zussen 


Schoon familie: 
Andresito en Belinda Maduro 
Marilse en kinderen 
Alexandra en Rowaltski Paskel-Maduro 
Brendan Maduro 


In naam van verdere familie: van Eijden, Pronk, Gonzalez, 
Maduro, Peña, Paskel, Marcano, Koolman, Tromp, 
Boekhoudt, Somaza, Lugo 


Vrienden: Mark, Daniel, Hans en Corry, Egbert, Frans, 
Peter, Hans Schaaling en verdere vrienden 
Gelegenheid on afscheid te nemen; dinsdag 7 november 
2023 van 9 am tot 11 am bij Aurora Funeral Home, crematie 
vindt plaats in familie kring. 


Onze excuses als we een familie of vriend hebben uit 
gelaten. 


"Dios ta amor... y amor ta 
Dios, maske mi no ta na e 
mundo aki, tur dia lo mi 
ta banda di boso Cura- 
zon, mi por stens di loke 
Señor ta hasi" 
Salmo 33 


Cu dolor na nos curason, 
nos ta participa fayeci- 
mento di nos ser stima: 


Andres Figaroa 
Cariñosamente yama “Dede, Modechi” 
*10-11-1952 - †31-10-2023 


Acto di entiero lo wordo anuncia despues 


Cu inmenso tristesa na nos curason, pero conforme cu 
boluntad di Papa Dios, nos ta anuncia fayecimento inespera 
di nos kerido tata, ruman y omo stima: 


Englo Eufracio Dubero 
mihor conoci como “Fenchi” 
Un gran futbolista di Club Estrella 
*2-10-1941 - †29-10-2023 


1e Esposa y mama di su yiunan: 
†Dilia Elena Dubero-de Rass 


Yiunan: 
Marlon Dubero y Andreina Wever 
Sheila y Anthony Giel-Dubero 
Astrid Dubero 


Suegro: †Charlie Rass 
Suegra: †Mama Alicia de Rass-Donado 


2a Esposa: †Beatrice Alan Lue y famia 


Rumannan: 
†Aida Dubero-van der Biezen y famia 
†Elsa Geerman-Dubero y famia 
†Frido Dubero y famia 
Lucia Dubero y famia 
†Betico Dubero y famia 
†Melindo Dubero y esposa 
†Mena Dubero y famia 
Eddy Kelly y famia 


Cuñanan: 
†Imelda de Rass-Donado y famia 
†Alicia de Rass-Donado y famia 
y demas famia na Colombia 


Tur subrina- y subrinonan, prima- y primonan cu Fenchi a 
stima. 
Demas famia: 
Dubero, Ridderstap, Rass, Donado, Jinette, Wever, Giel, 
Lue, Van der Biezen, Ras, Rasmijn, Geerman, Arends, 
Boekhout, Loopstok, Feliciana, Croes, Semerel, Kelly, Van 
Trigt, Carolina, famia Stelt Garcez-Ripoll, Fernandes- 
Orfao, Quant-Arrindell y Faneite, y tur demas famia, 
amigo- y conocirnan na Aruba y den exterior. 


Su ekipo di futbol di Club Estrella. 
Su ex-coleganan di Maduro & Sons Aruba, Biblioteca 
Nacional Aruba y 
Archivo Nacional Aruba. 


Danki na e team di Cas di mi Chepa pa e cuido y cariño 
brinda. 
Un danki special na e team di Dr. Horacio Oduber Hospital 
piso B4 
pa e cuido y atencion ricibi. 


Acto di despedida y entiero lo tuma lugar diamars, 7 
di November 2023 di 1’or pa 4’or na Misa Inmaculada 
Concepcion na Santa Cruz pa despues sigui pa Santana 
Catolico Santa Maria na Santa Cruz. 


Nos ta pidi disculpa si den nos momento di tristesa nos por 
a lubida di menciona algun nomber di famia. 


Ta lamenta cu despues di entiero nos no ta ricibi bishita di 
condolencia na cas. 


“Pa lo ta semper den nos curason” 


Señor ta mi wardador, lo mi no tin falta di nada. 
E ta ponemi drumi den cunucu di yerba berde.E 
ta hibami na fuente di awa fresco y restaura mi 
alma pa mi biba den cas di Señor henter mi bida 
largo. 


Cu inmenso tristesa y conforme cu Dios su 
boluntad, nos ta anuncia fayecimiento di: 


Juan Generoso Donato 
mihor conoci como Johny 
* 8 - 03 – 1956 - † 31 - 10 - 2023 


Su mayornan: 
† Eleuterio (Techi Donato) 
† Gregoria (Goya) Donato - Vrolijk 


Su rumannan: 
Greta Wolff- Donato y Claudio 
Thomas y Conceiçao Donato - Camara 
Rodriquez 
Edwin y Luz Marina Donato - Castaño 
Elvira Helder - Donato y Franklin 
Esy Donato y Mildred Angela 
Alvin y Ludwina Donato-Maduro 
Tico Donato y Brigida Maduro 


Manera ruman : 
Mito y Sonia Vrolijk-Martinez 
Ina Dijkhoff -Vrolijk y †Fabian y yiunan 


Su unico omo na bida Alexander (Chandi) 
Donato y su unico tanta na bida Juliana (Anna) 
de Cuba-Vrolijk, sobrino y sobrinanan, primo y 
primanan y demas famianan : 
Donato, Vrolijk, Wolff, Camara, Castaño, Helder, 
Angela, Maduro, Dijkhoff, Martinez, Brete, de 
Cuba, Rosenberg, Franken, Odor, Hoevertz, 
Duncan, Britten y Koolman. 


Na bida Johny tabata un ex-alumno di scol Briyo 
di Solo. 


Ta invita demas famia y conocirnan pa asisti na e 
acto di entiero cual lo tuma lugar diaranson 8 di 
November 2023 for di 9.00 - 11.00 di mainta na 
Aurora Funeral Home. 
Despues lo sali pa santana catolico Pastoor 
Kranwinkel na Paradera. 


Si den nos tristesa nos por a lubida un of otro 
familiar, nos ta pidi nos mas sincero disculpa. 


Nos ta lamenta cu nos no lo por ricibi bishita di 
condolencia na cas despues di entiero. 


A23 
Dialuna 6 november 2023 
obituArio 


Señor ta mi wardador, mi n’ tin falta di 
nada; den cunucu di yerba berdè E ta 
ponemi sosegá. E ta hibami na awa trankil, 
pami bolbe haya forsa… 
Lo mi biba den cas di Señor henter mi 
bida largo. 
Salmo 23 


Cu inmenso tristesa na nos curason, 
pero conforme cu boluntad di Dios, nos 
ta anuncia cu a bay sosega den brasa di Señor na bida nos 
ruman,omo, amigo 
Rockliffe Mc. L. Stephens 
Miho conoci como Rockliffe 
15 october 1934 – 31 october 2023 


Na nomber di su: 
Rumannan: 
Norma Martijn-Stephens 
Herman Stephens 
Alexandra Richardson-Stephens 
Alexandrina Stephens 
Dennis y Fransisca Stephens 
Cleopatra Stephens 


Manera yiu: 
Angelo Stephens 
Julisa Jones 


Cuña: 
Ria Stephens 


Subrinonan: 
Anne Nurse, Glenys Nurse, Angelo, Elbert y Diane 
Stephens, Esselien y Ophelia Beyde, Nyrobia Ramou, 
Jillian Jones y Julisa Jones, Kevin, Tyrone y Natasha Winter, 
Rena, Rey, Rodi y Rolinda Stephens, Daine Stephens, 
Giovanni Stephens, Elaini Jimenez Rosario, Cleo Lawson, 
Imani Midi, Elijah Gorden, Armaly Wederfoort, Jereau 
Celaire, Lincoln Jones, Kaman y Robin Winter, Indra 
y Lee Robinson, Inara and Ajani Robinson, Marc and 
Yilma Richardson-Marchan, Yamillet Richardson, Naylet 
Richardson 
Demas famia, amigo y conocirnan: 
Rosa Canister, Jaques Midi, Nurse, Stephens, Beyde, 
Richardson, Martijn, Jones, Winter, Jackson. 


Ta invita tur famia, amigo, conocirnan, (ex) coleganan di 
B.M.A., bisiñanan di Dakota na e acto di despedida y entiero 
cu lo tuma lugar na Aurora Funeral Home, dialuna dia 6 di 
november 2023 di 9’or pa 11’or di mainta, despues saliendo 
pa Santana Centraal na Sabana Basora 
Nos ta lamenta cu despues di entiero nos no por ricibi 
bishita di condolencia na cas. 
Nos ta pidi nos mas sincero disculpa si den nos tristesa nos 
por a lubida algun persona of famia. 


Jezus zij tegen haar: 
Ik ben de Opstanding en het leven; 
Wie in Mij gelooft, zal leven, 
Ook al was hij gestorven, 
En ieder die leeft en in Mij gelooft, 
Zal niet sterven in eeuwigheid. 
Gelooft u dat? 
Johannes 11: 25-26 


Cu inmenso tristesa na nos curason, 
nos ta participa fayecimento 
inesperadamente na Hulanda di: 
Señor Siegfried Coromoto Holsman 
Miho conoci como: Titi of Mr. Kikker 
* 20 di mei 1958 - †25 di october 2023 


Na nomber di su: 
Yiunan: 
Judesca Holsman y Ludmila “Milly” Koolman 
Siegfried “Dido” y Kim Holsman-Bisschop na Hulanda 


Mama di criansa: Magdalena Holsman 


Ex-casa y mama di su yiunan: Iris Gietel 


Nieto- y nietanan: 
Joyceline “Cookie” Irausquin, Jasmine “Jassy” Irausquin y 
Joshwin “Jowi” Irausquin na Hulanda 
Dhyronne Reed y Shaghira Robert 
Zoë, Isa-Mae y Celeste Holsman na Hulanda 


Bisanieto- y bisanietanan: 
J-Rick y Skylie Marte Hodge 
Khloë-Diana Arias Garavito y Leah-Sophia Cuartas Ruiz 
Shaydionne Reed 


Rumannan: 
† Debora “Astrid” y Ronald Fullinck na Alaska 
† Oswin Beers 
Joni Meyer y famia na Hulanda 
Ephraim y Petra Meyer y famia na Hulanda 
Michael y Maura Meyer y famia na Hulanda 
† Sherman Meyer 
Dulce y Paul Mense Holsman y famia na Hulanda 
Menzies Merenciana y famia na Hulanda 


Sobrina manera yiu: Tamico y Jeffrey Rutz-Holsman na 
Hulanda 


Primo mas yega y stima: Giovanni y Ivy Guerrero-Wolff y 
famia 


Amigonan di cas: 
Ton y Sanne van Dijk y famia na Hulanda 
Rino Kuiperi y famia 
Icho Matos y famia 


Amigonan di grupo di gaita Estrellas del barrio, Astros 
Softball team, Richmond Baseball team y demas amigo cu ta 
mucho hopi pa menciona. 


Tanta- y omonan, sobrino- y sobrinanan, primo- y 
primanan, comer- y compernan, amistadnan y demas famia; 
Holsman, Bisschop, Meyer, Gietel, Fullinck, Beers, 
Mense, Merenciana, Irausquin, Reed, Guerrero, Koolman, 
Rutz, Sophia, van der Biezen, Dreischor, Matos, Kuiperi, 
Beugelsdijk, Does, Arends, van Eer, Silië, Tromp, Mercera, 
Martes, Zievinger, Swaen, Hoek, Dania, Ietswaart, van 
Kimmenaede, Felida, Gazcia, Hoyer, Stede, Valentijn, 
Dickens, Davelaar, de Windt, Dap y demas famia na Aruba, 
Corsou, Hulanda y Merca ta invita tur amigo, bisiña y 
conoci pa asisti na e acto di entiero cual lo tuma luga dialuna 
6 di november 2023, for di 2pm pa 4pm na Aurora Funeral 
Home y despues pa santana publico na Sabana Basora. 
Enbes di manda krans lo por haci un donacion den e box 
disponibel. 
Famia ta pidi encarecidamente pa bisti na color blauw ya cu 
esaki tabata e defunto su color faborito. 


Nos kier a pidi disculpa pa si nos por a lubida un of otro 
famia den nos tristesa. 
Despues di entiero no ta ricibi bishita na cas. 


The lord is my shepherd; I shall 
not want. 
He maketh me to lie down 
in green pastures: he leadeth 
me beside the still waters. He 
restoreth my soul: he leadeth me 
in the paths of righteousness for 
his name's sake. 


In loving memory of our 
beloved: 


Hendrica Teresita Leerdam Hanson 
Known as: “Drika” 
*11-09-1934 - †24-10-2023. 


Husband Danny Leerdam † 


Children: 
Antje Leerdam 
Jerry Leerdam † 
Alfonso Leerdam 
Ingrid Leerdam 
Lourdes Leerdam 
Jessica Leerdam 
Judith Leerdam 


Grandchildren 
Daniël, Alexander, Chandra and husband Gerard, David, 
Daniëla, 
Leonard, Tessa 
Michael and partner Alessana 


Great grandchildren 
Imani, 
Noël, Quinten 
Jay 


Sisters Adrianne Hanson †and family, Diane Brown and 
family 
Brother Mario Hanson † and family. 
Sister-in-law Juanita in USA and family 


A wake will be held on Friday November 3rd, 2023, from 
7pm until 9pm at the Pray Funeral Home in San Nicolaas 
Funeral will be held on Monday November 6th, 2023, from 
9 am until 11 am at the Pray Funeral Home in San Nicolaas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. E 
ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Hubert Theofilo Hoek 
*02-07-1958 - †02-11-2023 


Acto di entiero lo wordo anuncia despues. 


Mamá te fuiste y una parte nuestra se 
marchó contigo, quédate en nuestro 
recuerdos, donde nadie te toque... 
Porque jamás se va lo que queda dentro de 
El alma. Nos diste todo sin esperar nada 
a cambio, nos enseñaste el significado 
del amor incondicional, recordar tu risa 
siempre nos hará sonreír. Tus consejos nos 
guiarán siempre. Es un honor y un privilegio ser tu Familia, 
Te amaremos eternamente 
Con dolor en nuestros corazones, anunciamos el 
fallecimiento de: 
Sra. Yaneth de Jesus Lopez de Gutierrez 
Nombre de cariño “Marelbys” 
*14-11-1960 - †03-11-2023 


El acta de entierro se anunciara después 


internacional 
a24 


Dialuna 6 november 2023 


Gaza ta bolbe perde contacto di telecomunicacion 
Israel ta rechasa alto al fuego 


(AP) — Gaza a cay bao su 
di tres blackout total den 
telecomunicacion 
desde 
comienso di e guera ayera 
nochi, cu compania Pales- 
tino di Telecomunicacion, 
Paltel bisando cu tur su 
servicionan di comuni- 
cacion y internet tabata 


down. Grupo defensor di 
acceso na internet, Net- 
Blocks.org a reporta “un 
collapse nobo den conec- 
tividad” na e sitio. 


Avionnan di guera Israeli 
a ataca dos campo di refu- 
giado den Gaza Strip ante- 


riormente ayera, matando 
al menos 53 persona y heri- 
dando decenas, segun ofi- 
cialnan di salud. E atakenan a 
yega mientras Israel a bisa cu 
ta bay continua cu su ofen- 
siva pa destrui e lidernan di 
e teritorio, Hamas, a pesar di 
apelacionnan di Merca pa un 
pausa pa trece ayudo na civil- 
nan desespera. 
Israel a rechasa e idea di pausa 
su ofensiva, hasta pa pausnan 
humanitario breve proponi 
pa Secretario di Estado Meri- 
cano, Antony Blinken duran- 
te su tour actual di e region. 
Ministerio di Salud di Gaza a 
bisa cu mas di 9.700 Palestino 
a ser mata den e teritorio du- 
rante e casi un luna di guera, 
un cifra cu probablemente lo 
aumenta mientras trupanan 
Israeli ta avansa den barionan 
denso, urbano. 


Atake aereo a dal e campo di 
refugiado Maghazi den cen- 
tro di Gaza durante anochi, 
matando al menos 40 persona 
y heridando 43, segun minis- 
terio di Salud. 
Un reportero di Associated 


Press na un hospital cercano 
a mira ocho mucha morto, 
incluyendo un baby, kende a 
yega e hospital despues di e 
atake. 


No tabatin comentario inme- 
diato di ehercito Israeli. 


A pesar di apelacion y mani- 
festacionnan den exterior, 
Israel a continua su bom- 
bardeo na Gaza, bisando cu 
ta enfocando riba Hamas y 
acusando e grupo terorista 
di usa civilnan como escudo 
humano. Criticonan ta bisa 
cu atakenan di Israel hopi bi- 
aha ta desproporcional con- 
siderando e gran cantidad di 
civilnan morto. 


Blinken a reuni cu presidente 
Palestino, Mahmoud Abbas 
den West Bank ocuba ayera, 
un dia despues di comber- 
sacionnan cu ministernan 
di Exterior Arabe na e bisiña 
Jordania. Abbas, kende no tin 
autoridad na Gaza desde cu 
Hamas a tuma over na 2007, 
a bisa cu Autoridad Palesti- 
no lo asumi control di Gaza 


solamente como parti di un 
“solucion politico compren- 
sivo” estableciendo un estado 
independiente cu lo tuma 
tambe West Bank y Jerusalem 
oriental, terenonan cu Israel 
a tuma over den e guera di 
1967. 


E guera a aumenta tension 
na e region, cu Israel y grupo 
militante di Libanon, Hez- 
bollah intercambiando tira- 
mento na e frontera. 


Miles di Israeli a protesta pafo 
di residencia oficial di presi- 
dente Benyamin Netanyahu 
na Jerusalem diasabra, ur- 
giendo e pa retira y exigiendo 
e regreso di alrededor di 240 
rehen secuestra pa Hamas. 
Algun famia ta biahando den 
exterior pa sigura cu no ta lu- 
bida di e rehennan. 
Netanyahu a nenga di asumi 
responsabilidad pa e ateka dia 
7 di october na sur di Israel 
cu a mata mas di 1,400 per- 
sona. Raketnan di Palestina ta 
continua, forsando diesmiles 
di hende na Israel pa bandona 
na hogar. 


Situacion di rehen na aeropuerto Hamburg ta termina cu un homber den custodia 


(AP) 
— 
Un 
situacion 
di rehen na aeropuerto 
Hamburg a termina diad- 
omingo atardi, rond di 18 
ora despues cu un homber 
a pasa cu su vehiculo door 
di e gate di aeropuerto cu 
su yiu di 4 aña den auto, 
segun 
autoridadnan. 
E 
homber a keda aresta y 
ta parce cu e mucha a sali 
ileso. 


Polis di Hamburg a post riba 
X cu “e situacion di rehen a 
caba. E sospechoso a laga e 
auto cu su yiu muhe... e mu- 
cha ta parce di ta ileso.” Polis 
tambe a bisa cu “servicio di 
emergencia a aresta e homber 
sin resistencia.” 


E aeropuerto den ciudad nort 
di Alemania tabata cera pa 
pasahero y vuelonan tabata 
cancela desde diasabra nochi 
ora cu e homber, kende ta- 
bata arma, a kibra door di un 
gate di aeropuerto cu su ve- 
hiculo y a tira dos biaha den 
aire cu un arma, segun agen- 
cia noticiero Aleman, dpa. E 
homber a core e vehiculo net 
pafo di un edificio di terminal 
y a parkeer bao di un avion. 


Autoridadnan a bisa cu ex- 
esposa di e homber anteri- 


ormente a tuma contacto cu 
nan tocante secuestro di mu- 
cha. 
Polis a bisa cu e homber di 
35 aña di edad, un ciudadano 
Turco, tabatin su yiu muhe 
den e auto despues di lo a 
tum’e cu forsa for di e mama 
den un bataya andando pa 
custodia. 
Un psicologo tabata negoci- 
ando cu e homber pa varios 
ora. Ningun persona a resulta 


herida den e enfrentamento 
despues cu a evacua tur pasa- 
hero for di e aeropuerto, se- 
gun polis. 


Mama di e mucha muhe 
tambe a yega e aeropuerto 
trempan riba diadomingo. 


Diadomingo anochi, polis a 
duna detaye di identidad di 
e persona cu a tuma e rehen, 
bisando cu tabata un ciu- 


dadano Turco kende ya tabata 
bao investigacion pa a secues- 
tra su yiu muhe na maart di 
2022, segun dpa. E tempo 
aya el a biaha pa Turkia cu e 
mucha sin autorisacion, pero 
despues e mama a logra trece 
e mucha back na Alemania. 


Polis no a revela nomber di 
e sospechoso den linea cu 
reglanan di privacidad Ale- 
man. 


Medionan di comunicacion 
local a reporta cu e homber, 
kende a para su auto banda di 
un avion di Aerolinea Turco 
durante e enfrentamento, a 
exigi pa laga e y su yiu ban- 
dona Alemania y bula bay 
Turkia. 


Mas cu 100 vuelo a keda can- 
cela y varios avion desvia du- 
rante e situacion di rehen cu 
a dura 18 ora. 
Miles di biahero a resulta 
afecta pa e enfrentamento, y 
centenares mester a bay keda 
na un hotel cercano. 


Operacion di vuelo na e aero- 
puerto a reanuda diadomingo 
anochi, casi 24 ora despues cu 
e situacion di rehen a cum- 
insa. Alcalde di Hamburg, 
Peter Tschentscher a expresa 
alivio cu ningun hende a re- 
sulta herida den e incidente. 
“E situacion na aeropuerto 
di Hamburg a caba despues 
di oranan largo y dramatico,” 
Tschentscher a skirbi riba 
X, gradiciendo polis pa nan 
esfuersonan. “Mi ta desea e 
mama, e mucha y su famia 
hopi forsa pa nada cu e ex- 
periencianan terible aki,” el a 
agrega. 


